საღი რძის შენახვა და ტრანსპორტირება | აგროკავკასია Homeფერმერთა სკოლასაღი რძის შენახვა და ტრანსპორტირება რძე თავის დადებით თვისებებთან ერთად საკმაოდ კარგ პირობებს წარმოადგენს მიკროორგანიზმების გასამრავლებლად. რძეში ბაქტერიების ზრდის შემცირების საშუალება არსებობს რძის მოწველიდან პირველი 2 საათის განმავლობაში. ამის შემდეგ კი რძეში არსებული ბაქტერიები გამრავლებას იწყებენ: თუ რძე ინახება +8-100C-ზე ნაკლებ ტემპერატურაზე, მისი შენახვა შეიძლება 24 საათის განმავლობაში. ბაქტერიებს, რომლებიც მრავლდებიან ამ პირობებში ეწოდებათ ფსიქროთროპული (სიცივის ამტანი). დაბალი ტემპერატურის წყალობით მათი გამრავლება ნელდება და რძე არ იცვლება, რაც მნიშვნელოვანია გადამუშავებისათვის. ეს მხოლოდ იმ შემთხვევაში ხდება, თუ რძე ამ ტემპერატურაზე რამდენიმე დღე არ ინახებოდა. თუ რძის ტემპერატურა აღემატება +15+300C-ს ბაქტერიული აქტივობა იზრდება და ბაქტერიების გარკვეული სახეობა – რძემჟავა ბაქტერიები იწყებენ გამრავლებას. როგორც სახელწოდება მიუთითებს ისინი აწარმოებენ რძის მჟავას და ამგვარად ამჟავებენ რძეს. რაც უფრო მაღალია ტემპერატურა, მით უფრო სწრაფად ვრცელდება ბაქტერიები. +300C -ზე რძე გაფუჭდება რამდენიმე საათში. გაფუჭების სიჩქარე დამოკიდებულია რძეში არსებული ბაქტერიების რიცხვზე, მათ ტიპსა და ტემპერატურაზე. საქონლის, რძის წველისა და მისი შენახვის ჰიგიენური პირობების დაცვისას რძეში ბაქტერიების შეღწევის ალბათობა დაბალია. რძის ხარისხზე სერიოზული გავლენის მოსახდენად საჭიროა მილიონი ბაქტერია მილილიტრზე. თუ რძე შეიცავს ძალიან ცოტა ბაქტერიას რძე ან პასტერიზებული იყო ან შეიცავს ანტიბიოტიკებს. არც ერთი და არც მეორე არ არის სასურველი, ვინაიდან: თუ რძე გაცხელებული იყო და ბაქტერიების უმეტესობა მოკლული, იგი უფრო მგრძნობიარე იქნება ხელახლა დაბინძურების მიმართ, იმის გამო, რომ ნორმალური ფლორა ზღუდავს პათოგენური ბაქტერიების ზრდას; ანტიბიოტიკების არსებობა კი ხელს უშლის მაწვნის/იოგურტის წარმოებას, ისევე როგორც არასასურველია ადამიანის ჯანმრთელობისთვის, რადგან მათში ანტიბიოტიკებისადმი რეზისტენტულობა შეიძლება გამოიწვიოს. ამდენად აუცილებელია მოწველილი საღი რძის დროული ტრანსპორტირება შემგროვებელ ცენტრამდე პათოგენური მიკროორგანიზმებით მისი დაბინძურების მინიმუმამდე დაყვანისთვის. რძის ტრანსპორტირება ფერმიდან შემგროვებელ ცენტრამდე საღი რძის ფერმებიდან შეგროვებისას და შემგროვებელ ცენტრამდე (ან სხვა შემსყიდველ პუნქტამდე) მისი ტრანსპორტირებისას შემდეგი საკითხები უნდა იქნეს გათვალისწინებული: სატრანსპორტო/გადასაზიდი საშუალება გამოყენებული უნდა იყოს მხოლოდ რძის შეგროვების დანიშნულებით. სხვა მიზნებით მისი გამოყენებისას, რძის შეგროვებამდე უნდა მოხდეს მისი საფუძვლიანი რეცხვა-დეზინფექცია. შეგროვებისას გამოყენებული კონტეინერები (ბიდონები) და სატრანსპორტო/გადასაზიდი საშუალებები მუდმივად სუფთა მდგომარეობაში უნდა იყოს. მარშრუტი ისე უნდა დაიგეგმოს, რომ წველის დამთავრებიდან 2 სააათის განმავლობაში რძე შემგროვებელ ცენტრში იყოს მიტანილი. ტრანსპორტირებისას რძე არ უნდა განიცდიდეს მნიშვნელოვან ნჯღრევას, რადგანაც ამ დროს შესაძლებელია რძის ცხიმის ბურთულოვანი ნაწილაკების გასკდომა და ცხიმის სწრაფად დამძაღება. ამიტომ, რძის ტრანსპორტირება მიზანშეწონილია ხორციელდებოდეს შედარებით მცირე მოცულობის სავსე და არა დიდი ზომის ნახევრად შევსებული კონტეინერებით. სურსათის უვნებლობის სახელმძღვანელო რძის სექტორისთვის. იხილეთ აგრეთვე: რძის ცხიმიანობის განსაზღვრის მარტივი მეთოდი ფერმერისთვის


source: fineweb

text: ბრაზილიის ძველი რესპუბლიკა ბრაზილიის ძველი რესპუბლიკა (პორტ. República Velha) ან პირველი რესპუბლიკა (პორტ. Primeira República Brasileira) — ბრაზილიის ისტორიის პერიოდი რესპუბლიკის გამოცხადებიდან, 1889 წლიდან, 1930 წლის სახელმწიფო გადატრიალებამდე. სახელი ეწოდა იმის გამო, რომ სახელმწიფო გადატრიალების შედეგად ჟეტულიუ ვარგასის მიერ დამყარებულ სამხედრო რეჟიმს „ახალი რესპუბლიკა“ ეწოდა. ამ პერიოდის განმავლობაში ქვეყანაში კონსტიტუციური დემოკრატია არსებობდა. ქვეყნის საპრეზიდენტო არჩევნებზე გავლენას ახდენდა ორი შტატი, სან-პაულუ და მინას-ჟერაისი, ხოლო პრეზიდენტების უმრავლესობა მასონთა ლოჟის წევრები იყვნენ. მასონთა ლოჟა დააარსეს სან-პაულუს უნივერსიტეტის იურიდიული ფაკულტეტის სტუდენტებმა. ძველი რესპუბლიკის პერიოდი პირობითად იყოფა ორ პერიოდად: „ხმლის რესპუბლიკა“ და „ოლიგარქიული რესპუბლიკა“. პირველი პერიოდის განმავლობაში ხელისუფლებაში დომინირებდნენ სამხედროები, ხოლო მეორე პერიოდის განმავლობაში, ხელისუფლებაში ძირითადად მთავარი შტატების წარმომადგენლები დომინირებდნენ (ე. წ. "გუბერნატორების პოლიტიკა") მოყოლებული პრეზიდენტ მანუელ კამპუს სალისიდან.


ოცი წელი სოხუმის დაცემიდან


source: wikipedia

text: არმაზი — იბერიის სამეფოს უზენაესი წარმართული ღვთაება. არმაზის შესახებ ცნობები მხოლოდ ძველ ქართულ ხელნაწერებში და არმაზის ტოპონომშია შემორჩენილი. ტრადიციის მიხედვით, არმაზის კულტის შემოღება მეფე ფარნავაზს მიეწერება (ძვ. წ. III ს.), რომელსაც გარედან უსესხია იგი. მოქცევაჲ ქართლისაჲ-ში აღნიშნულია: კერპი მცხეთაში იდგა მთაზე. არმაზი სინკრეტული ღვთაება იყო, რომელიც უზენაესი (ცის, ჭექა-ქუხილის, წვიმის და მცენარეთა მბრძანებელი) და მეომარი ღმერთის ფუნქციებს ითავსებდა. სახელმწიფოებრიობის ჩამოყალიბების პერიოდში არმაზის კულტი ეწინააღმდეგებოდა ადგილობრივ ტომობრივ ღვთაებათა კულტებს. არმაზის დღესასწაულის დღეებში, რომელიც ჩვეულებრივ ზაფხულში იმართებოდა, ფერადი ნაჭრებითა და ყვავილებით მორთულ მცხეთის ქუჩებში მრავალრიცხოვანი მსვლელობები იმართებოდა სამეფო ოჯახის მონაწილეობით. საქართველოში ქრისტიანობის სახელმწიფო რელიგიად გამოცხადების შემდეგ (IV ს-ის 30-იანი წწ.) არმაზის კულტი გაუქმდა. ეტიმოლოგია სახელი ღვთაებისთვის ფარნავაზს საკუთარი სახელის მიხედვით შეურქმევია, რადგან მას „სპარსულად არმაზ ერქუა“ და პატივისცემა და სამსახური დაუწესებია ახლად აღმართული კერპისათვის. მეცნიერთა ერთი ნაწილი მას აჰურა მაზდასთან – სპარსულ უზენაეს ღვთაებასთან აკავშირებს, სხვები კი ხეთურ მთვარის ღვთაების სახელ „არმას“-თან. არმაზის სახელს აჰურამაზდასთან აკავშირებდა ივანე ჯავახიშვილი და წერდა: „არმაზის შესახებ ცნობებს რომ სპარსულ აჰურამაზდასთან სახელის მეტი საერთო არაფერი აქვს, ეს უცილობელია“. და იქვე, „მაზდეანობა რომ ერთ ხანს საქართველოშიც გავრცელებული იყო და მაშასადამე, აჰურამაზდა-არმაზის თაყვანისცემაც უნდა ყოფილიყო ჩვენს ქვეყანაში – ეს ცხადია“. წმინდა ნინო მაშინდელ ქართველებს ასე ახასიათებს: „ვხედევდით, ცეცხლის მსახურსა მას ერსა და მოგვებსა და ცთომასა მათსა ზედა ვტიროდიო“. დღესასწაულის დღე არმაზობა შესაძლოა ყოფილიყო, როგორც უძრავი ისე მოძრავი დღესასწაული. მატეანე არმაზობის დღეს არ ასახელებს, მოხსენიებულია მხოლოდ არმაზის ბოლო დღესასწაულის დღე 19(6) აგვისტო. მსხვერპლშეწირვა თეიმურაზ ბატონიშვილი გამორიცხავს არმაზის კერპისადმი ადამიანების შეწირვის ფაქტს. ლიტერატურა მსოფლიოს ხალხთა რელიგიები და სარწმუნოებრივი წარმოდგენები, თბ., 2005 რესურსები ინტერნეტში არმაზი, აჰურამაზდა, მოლოდინი მესიისა სქოლიო წარმართობა საქართველოში მითოლოგიური ღმერთები


text: კურშის ცელა |კურშის ცელა*| |იუნესკოს მსოფლიო მემკვიდრეობის ძეგლი |ქვეყანა||რუსეთი, ლიტვა| |ტიპი||კულტურული| |კრიტერიუმები||v| |სია||იუნესკოს სია| |რეგიონი**||ევროპა| |კოორდინატები| |გაწევრიანების ისტორია| |გაწევრიანება||2000 (24-ე სესია)| |ნომერი||994| |* იხ. ინგლ. სახელი UNESCO-ს სიაში. ** იუნესკოს მიერ კლასიფიცირებული რეგიონი. კურშის ცელა (ლიტვ. Kuršių nerija; რუს. Куршская коса) — ქვიშის ცელა, მდებარეობს ბალტიის ზღვის სანაპიროზე. სიგრძე - 98 კმ., სიღრმე 400 მ.-მდე აღწევს (დასახლება ლესნოეს რაიონში), 3,8 კმ.-მდე (მისა ბულვიკიოს რაიონში, ოდნავ ჩრ.-ით ნიდიდან). აქ ერთმანეთთან ძალზედ ახლოს გვხვდება განსხვავებული პეიზაჟები: ქვიშის უდაბნოები, წიწვოვანი ტყეები, დას. რუსეთის არყის ხეები. ცელა მოგვაგონებს ბუნების ხელით შექმნილ მუზეუმს. ცელა გრძელდება ქალაქ ზელენოგრადიდან კალინინგრადის ოლქში კლაიპედამდე. ფაქტობრივად ცელა წარმოადგენს ნახევარკუნძულს, ვინაიდან კლაიპედის რაიონში მდებარეობს სრუტე, რომელიც კურშის ზღვის ყურეს ბალტიის ზღვასთან აკავშირებს. ცელა შედგება ქვიშისგან, რომელიც დაფარულია თხელი ლორწოთი. სექციების სია ადმინისტრაციული დაყოფა და მოსახლეობა[რედაქტირება] კურშის ცელის ნაწილი ეკუთვნის კალინინგრადის ოლქს (რ.ფ.), ნაწილი კი - ლიტვას. საზღვარი გადის ცელიდან 49 კმ.-ში (თუ ჩავთვლით ზელენოგრადსს). კურშის ცელის რუსულ ნაწილზე მდებარეობს ბაღი «კურშის ცელა» (სტატუსი მიენიჭა 1987 წელს) და დასახლებული პუნქტები: სოფ. ლესნოე, რიბაჩი, მარსკოე. ისინი, მთლიანობაში ქმნიან კურშის ცელის ფერმერ მოსახლეობას (2005 წლიდან), ზელენოგრადის რაიონში. სულ მოსახლეობა შეადგენს - 1556 ადამიანს. დასახლების ცენტრი - რიბაჩი. ლიტვის კუთვნილ ნაწილში, ყველაზე მსხვილი დასახლებაა - სოფელი ნიდა. სხვა სოფლებიდან აღსანიშნავია - პრეილა, პიარვალკა, იოოდკრანტე და სმილტინე. ადმინისტრაციული მართვის გასამარტივებლად, კლაპედში შემავალი ლიტვის ყველა სოფელი, გარდა სმილტინესი, ფორმალურად გაერთიანებულია ქალაქ ნერინგთან. ლიტვურ ნაწილზე არის ეროვნული ბაღი «კურშის ცელა», რომელიც დაარსდა 1991 წელს. ღირსშესანიშნაობები[რედაქტირება] - „სამეფო ფიჭვნარი" - უძველესი ტყის მასივი, ცელის ტერიტორიაზე. არსდროს არ გაჩეხილა, ვინაიდან აქ იყო სამეფო სანადირო ადგილები. - დასახლება „ლესნოე" - ცელის ყველაზე ვიწრო ადგილი. - ორნითოლოგიური სადგური „ფრინგილა" - დაარსებულია XIX საუკუნეში. მდებარეობს გადამფრენი ჩიტების გამავალ მარშრუტზე და ემსახურება მათი გადაფრენის შესწავლას. - დიუნ მიულერის მაყურებელი მოედანი (სოფ. რიბაჩის მახლობლად). - უნიკალური ტბა «ჩაიკა». ისტორია[რედაქტირება] X-XI საუკუნეებში კურშის ცელაზე არსებობდა ვიკინგების დასახლება. იგი მდებარეობდა სოფ. რიბაჩთან ახლოს. პირველად, ვიკინგების კვალი, აღმოაჩინეს გერმანელმა არქეოლოგებმა 1893 წელს, მაგრამ მხოლოდ 2008 წელს, კალინინგრადელი არქეოლოგების მიერ ჩატარებული სამუშაოების შედეგად, დამტკიცდა ცელაზე ვიკინგების დასახლების არსებობა. გათხრების შედეგად აღმოჩენილ იქნა მრავალი ნივთი, რომლებიც ვიკინგების მატერიალური კულტურისათვის იყო დამახასიათებელი.შუა საუკუნეებში ცელაზე ტყეთა გაკაფვა დაიწყეს, რის შედეგადაც განადგურდა ქვიშის მაკავშირებელი ლორწო. გაშიშვლებულმა ქვიშამ ქარის მიმართულებით დაიწყო მოძრაობა. მხოლოდ XIX საუკუნეში დაიწყო ცელის გამწვანებაზე მუშაობა, რაც დღემდე გრძლდება. კულტურა[რედაქტირება] ენა 1945 წლამდე კურშის ცელის მაცხოვრებლები საუბრობდენენ კურშულ ენაზე, რომელიც ლიტვურის მსგავსია. ყველა კურშელი გერმანიის მოქალაქე იყო. ომის დასასრულს კურშელების ევაკუირება მოხდა და ისინი ცენტრალურ გერმანიაში გადაიყვანეს. შედეგად კურშელებმა დაკარგეს საკუთარი ენა. დღეისათვის კურშული ენა იცის ათეულობით მოხუცმა ადამიანმა, რომლებიც გერმანიაში ცხოვრობენ. უკანონო მშენებლობა მიუხედავად, იუნესკოს მიერ მსოფლიო კულტურულ მემკიდრეობათა სიაში შეტანისა, კურშის ცელაზე მშენებლობები დღემდე გრძელდება. უფრო მეტიც, მშენებელთა აქტივობა საკმაოდ გაზრდილია, ვინაიდან ეროვნული ბაღი განსაკუთრებულ ტურისტულ-რეკრეაციულ ადგილს წარმოადგენს. იხილეთ აგრეთვე[რედაქტირება] რესურსები ინტერნეტში[რედაქტირება] - UNESCO World Heritage Site Curonian Spit - Kuršių Nerija National Park (in Lithuania) - National Park Kurshskaya Kosa (in Russia) - Rybachy Biological Station, Russian Academy of Sciences - Curonian Spit at Natural Heritage Protection Fund |მსოფლიო მემკვიდრეობა UNESCO, ობიექტი No 994 რუს. • ინგლ. • ფრ.


text: ბატონო პრეზიზდენტო, პატივცემულო მინისტრებო, პარლამენტის წევრებო, დიპლომატებო, მოგესალმებით, მოხარული ვარ, რომ კიდევ ერთხელ ვხვდებით ამ ფორმატში დიპლომატიურ კორპუსს. ამბასადორიალი უნიკალურ შესაძლებლობას გვაძლევს, საქართველოს საკანონმდებლო და აღმასრულებელ ხელისუფლებასდა დიპლომატიურ კორპუსს, ერთად შევაჯამოთ გასული წლის საქმიანობა, ვისაუბროთ ქვეყნის წინაშე არსებულ პრობლემებზე და სამომავლო გეგმებზე, რაც კიდევ უფრო კონსოლიდირებულს ხდის ჩვენს ძალისხმევას გამოწვევებითა და შესაძლებლობებით სავსე საერთაშორისო გარემოში. ჩვენ, შარშან,ამ ფორმატში, დავსახეთ სხვადასხვა პრიორიტეტი და შესაბამისი ქმედებები, რომლის დიდი ნაწილიც წარმატებით განხორციელდა ერთობლივი ძალისხმევით. ყველანი ვაცნობიერებთ, თუ რა სირთულის ტენდენციებს აქვს ადგილი მსოფლიო პოლიტიკაში და რა გამოწვევების წინაშე დგას დღეს საქართველო. ამ ფონზე ჩვენი ქვეყნის წარმატების ერთ-ერთი მთავარი საწინდარი გააზრებული, მოქნილი და სწრაფად ცვალებად საერთაშორისო ვითარებაზე ადაპტირებადი დიპლომატია გახლავთ. ის, რომ დღეს საქართველოში მშვიდობიანი განვითარების შესაძლებლობებია, ქვეყანა განუხრელად მიუყვება ევროკავშირისა და ევროატლანტიკური ალიანსისკენ მიმავალ გზას და ახორციელებს მნიშვნელოვან დემოკრატიულ და ეკონომიკურ რეფორმებს, გახლავთ, რა თქმა უნდა, ქართული დიპლომატიის პროფესიონალიზმისა და თავდადებული შრომის ერთ-ერთი გამოხატულება. ამისთვის, მინდა, დიდი მადლობა გადაგიხადოთ საქართველოს მთავრობის სახელით და კიდევ უფრო წარმატებული საქმიანობა გისურვოთ მომავალში. როგორც საქართველოს პარლამენტის2016 წლის 8 ივლისის დეკლარაციამ ცხადყო, ქვეყანაში არსებული პლურალიზმისა და აზრთა სხვადასხვაობის მიუხედავად, პრაქტიკულად ყველა პოლიტიკური ძალა ერთიანია ქვეყნის საგარეო-პოლიტიკური მიზნების განხორციელებაში. ეს კურსისაქართველოს მოქალაქეებისარჩევანია და გამოხატავს მთელი ჩვენი საზოგადოების სწრაფვას,გვქონდესდემოკრატიულ ღირებულებებზე დაფუძნებული სახელმწიფო, რომლის ყურადღების ცენტრშიც არის ადამიანი, მისი თავისუფლება და უსაფრთხოება, და ამ გზით დავიმკვიდროთ ღირსეული ადგილი ევროპულ ოჯახში. საქართველოს მოქალაქეების ამ დაკვეთის შესრულების კუთხით, ბოლო წლების განმავლობაში, ქვეყანამ უმნიშვნელოვანეს პროგრესს მიაღწია. პირველი ივლისიდან ძალაში შევიდა ასოცირების შეთანხმება და ახდა არაერთი თაობის ოცნება - ევროკავშირთან საქართველოს ეკონომიკური ინტეგრაცია და პოლიტიკური ასოცირება - რაც ევროკავშირში ინტეგრაციის გზის ჯერ მხოლოდ დასაწყისია. ქალბატონებო და ბატონებო, ევროკავშირსა და საქართველოს შორისსავიზო რეჟიმის ლიბერალიზაციის პროცესიუკვე არის ჩვენი პოლიტიკური განვითარების, მრავალი წარმატებული რეფორმისა და ზოგადად ქვეყნის ევროპული გზის დასტური. ეს პროცესი გადამწყვეტ ფაზაშია შესული და ჩვენ დიდი იმედი გვაქვს, რომ ევროკავშირის ქვეყნებში საქართველოს მოქალაქეების უვიზოდ მოგზაურობაზე გადაწყვეტილება უბრალოდ დროის საკითხია და ის უახლოეს მომავალში იქნება მიღებული. აქ საუბარი არ არის უბრალოდ უვიზო რეჟიმზე, ეს გადაწყვეტილებაიქნება ერთგვარი გარდატეხა საქართველოს ევროპულ ოჯახში დაბრუნების პროცესში. ამიტომ ყველა შესაძლებლობა უნდა იქნას გამოყენებული, რათა აღნიშნული საკითხი უმოკლეს ვადებში გადაწყდეს. მინდა, ასევე ხაზი გავუსვა, რომ ის მხარდაჭერა და დაპირებები, რომლებიც ნატოს ვარშავის სამიტზე მივიღეთ, კიდევ ერთხელ ხაზს უსვამს ჩრდილოატლანტიკურ ბლოკსა და საქართველოს შორის არსებულ, სიღრმითა და მასშტაბით უნიკალურ პარტნიორობას, პროგრესს ინტეგრაციის გზაზე და საქართველოს წევრობის გარდაუვალობას. ალიანსი განაგრძობს საქართველოს მხარდაჭერას ნატოში ინტეგრაციის გზაზე, ხელს უწყობს ქვეყნის თავდაცვისუნარიანობის გაძლიერებას და ზრდის ძალისხმევას შავი ზღვის რეგიონის უსაფრთხოების მიმართულებით. ეს იმას ნიშნავს, რომ იხსნება ახალი შესაძლებლობები, ჩვენი ქვეყანა ჩამოყალიბდეს უსაფრთხოების უფრო ფართო რეგიონის ნაწილად - რეგიონისა, რომლის სახელმწიფოთა ნაწილიც ნატოსა და ევროკავშირის წევრები არიან. თავის მხრივ, საქართველოს მნიშვნელოვანი წვლილი შეაქვს საერთაშორისო უსაფრთხოებასა და სტაბილურობის განმტკიცების საქმეში. როგორც საერთაშორისო თანამეგობრობის პასუხისმგებლიანი წევრი, ქვეყანა განაგრძობს ნატოსა და ევროკავშირისეგიდით წარმოებულ ოპერაციებში მონაწილეობას. ნატოს „მტკიცე მხარდაჭერის მისიაში“ ავღანეთში სამხედრო კონტინგენტის მოცულობით, კვლავ ვრჩებით პირველი, ალიანსის არაწევრ სახელმწიფოთა შორის. ეს არის ნათელი დასტური იმისა, რომ საქართველოს შესწევს უნარი, იყოს მნიშვნელოვანი კონტრიბუტორი გლობალურ უსაფრთხოებაში. მინდა, ყურადღება გავამახვილო აშშ-ის სახელმწიფო მდივნის ჯონ კერის ვიზიტზე საქართველოში, რამაც კიდევ ერთხელ დაგვანახა, რომ ამერიკის შეერთებული შტატები რჩება ჩვენს უმნიშვნელოვანეს მოკავშირედ.ვიზიტის ფარგლებში ხელმოწერილი მემორანდუმი,„საქართველოსა და ამერიკის შეერთებულ შტატებს შორის თავდაცვისა და უსაფრთხოების სფეროში თანამშრომლობის გაღრმავების შესახებ“,ქმნის პარტნიორობის სრულიად ახალ ჩარჩოს და მოიცავს თანამშრომლობის იმ სფეროებს, რომლებიც კრიტიკულია საქართველოს უსაფრთხოების გაძლიერებისა და თავდაცვისუნარიანობის ამაღლებისათვის. მთლიანობაში, აშშ-თან ურთიერთობაში, ვფიქრობთ, მეტი სივრცე და შესაძლებლობა არსებობს თანამშრომლობის მთელი რიგი მიმართულებებით განმტკიცებისთვის, იქნება ეს უსაფრთხოება, ეკონომიკა თუ ხალხთაშორისი კონტაქტები. ჩვენი მთავრობა გააკეთებს ყველაფერს,რათაკიდევ უფრო გააღრმავოს და ახალ დონეზე აიყვანოს ორ ქვეყანას შორის არსებული სტრატეგიული პარტნიორობა. საქართველოს პრიორიტეტია, მეზობელ და რეგიონის ქვეყნებთან გაგრძელდეს მჭიდრო, ურთიერსასარგებლო და ურთიერთპატივისცემაზე დაფუძნებული ურთიერთობები და შესაბამისი პროექტები. საქართველო დიდ ინვესტიციას დებს, რათა სრულად მოახდინოს სავაჭრო-ეკონომიკური და სატრანზიტო კვანძის ფუნქციის რეალიზაცია და შეიძინოს რეგიონული ჰაბის როლი, რაც ეკონომიკურ სარგებელთან ერთად, მეტ მშვიდობასა და სტაბილურობას მოუტანს მთელს რეგიონს. ამ მიმართულებებით კიდევ უფრო მეტი დიპლომატიური ძალისხმევის მიმართვაა საჭირო. ძვირფასო მეგობრებო, იმ ფონზე, როცა ქვეყნის 20% რჩება ოკუპაციის ქვეშ, როცა მეზობელი სახელმწიფო ახორციელებს ჩვენი განუყოფელი რეგიონების ფაქტობრივ ანექსიას, ცხადია, შეუძლებელია მათთან რაიმე პროგრესსა და მიღწევაზე საუბარი, თუმცა შედეგი, რაც რუსეთთან მიმართებაში ჩვენს პრაგმატულ და გაწონასწორებულ პოლიტიკას აქვს და რასაც ალტერნატივა არ გააჩნია, ეს არის ომისა და ღია შეიარაღებული დაპირისპირების თავიდან აცილება,განუწყვეტელი პროვოკაციების ფონზე. სამწუხაროდ, ესარის რეალობა, რომელშიც ვცხოვრობთ და ამ რეალობის ცვლილებას სჭირდება სწორედ გრძელვადიანი,გონივრული და თანმიმდევრული პოლიტიკა ჩვენი მხრიდან. გარდა ამისა, ის შესაძლებლობები, რასაც ჩვენი ევროპული დღის წესრიგი და აღმოსავლეთ-დასავლეთის დერეფნის განვითარება ხსნის, შესაძლოა, დამატებითი მყარი საფუძველი გახდეს საოკუპაციო ხაზებით გაყოფილ მოსახლეობას შორის ჩართულობისა და კონტაქტების გასაძლიერებლად. ჩვენის მხრივ, მთავრობა ყველაფერს გააკეთებს, რათა ევროკავშირთან ასოცირების შეთანხმებისა და სხვა ინტეგრაციულ პროცესებში მონაწილეობის სარგებელი ხელმისაწვდომი გახადოს ოკუპირებულ ტერიტორიებზე მცხოვრები ადამიანებისთვის. დარწმუნებული ვარ,თითოეული თქვენთაგანი ძალ-ღონესარ დაიშურებს ჩვენი ქვეყნის წინაშე არსებული გამოწვევების დაძლევაში. მე მინდა გითხრათ, ჩვენო პატივცემულო ელჩებო, რომ თქვენ ბედნიერი ადამიანები ხართ, რადგან წარმოადგენთ ქვეყანას, რომლითაც შეგიძლიათ მხოლოდ იამაყოთ. დღეს საქართველო არის თავისუფალი სამყაროს ღირსეული წევრი, რომელიც საკუთარი ისტორიითა და კულტურით, დემოკრატიითა და სამშვიდობო პოლიტიკით, ურთიერთსასარგებლო ურთიერთობების განვითარებისაკენ სწრაფვით არის გამორჩეული და წარმოადგენს მაგალითს ბევრი ქვეყნისათვის. გმადლობთ ყურადღებისთვის.


საგარდერობო – სასურველი ფუნქციონალური სივრცეა, რომლის მეშვეობითაც ბინაში უფრო მეტი ადგილის შენარჩუნება შეგეძლებათ. ამავდროულად, თქვენი ტანსაცმელი და ფეხსაცმელი უფრო დიდი დროის განმავლობაში შეინარჩუნებს თავის პირვანდელ სახეს.


text: პენსილვანია () — შტატი აშშ-ში, მდებარეობს შუა ატლანტიკურ რეგიონში. პენსილვანია 1682 წელს დააარსა უილიამ პენმა, რომელმაც ამისათვის მიიღო თანხა ჩარლზ II -საგან; 1787-დან აშშ-ს შტატია. შტატის ფართობი შეადგენს 116 ათას კმ2–ს. დემოგრაფია 2010 წლის აღწერის მიხედვით მოსახლეობის 81,9 % იყო თეთრი (79,2 % არა ლათინურ-ამერიკული თეთრი), 11,3 % აფრო-ამერიკელი, 0,3 % ინდიელი, 2,9 % აზიელი, 1,9 % შერეული რასის წარმომადგენელი. მოსახლეობის 5,9 % 5 წელზე ნაკლებისაა, 23,8 % 18–ს ქვემოთ, 15,6 % 65–ის ან უფროსი. ქალები შეადგენენ მოსახლეობის 52 %–ს. ქალაქის მოსახლეობა - 69,3 %. 2006–2008 წლების მიხედვით უდიდესი ეთნიკური ჯგუფებია: 28,5 % გერმანელი ამერიკელები 18,2 % ირლანდიელი ამერიკელები 12,8 % იტალიელი ამერიკელები 9,6 % აფრო-ამერიკელები 8,5 % ინგლისელი ამერიკელები 7,2 % პოლონელი ამერიკელები 4,2 % ფრანგი კანადელები 2,9 % პუერტო-რიკოელი ამერიკელები 2,2 % ნიდერლანდელი ამერიკელები 2,0 % სლოვაკი ამერიკელები 2,0 % შოტლანდიელ-ირლანდიელი ამერიკელები 1,7 % შოტლანდიელი ამერიკელები 1,6 % რუსი ამერიკელები 1,5 % უელსელი ამერიკელები 1,2 % უნგრელი ამერიკელები 1,0 % დასავლეთ-ინდოელი ამერიკელები 1,0 % უკრაინელი ამერიკელები 1,0 % მექსიკელი ამერიკელები ენები რელიგიები რელიგიის მოსახლეობა იყო შემდეგი აღმსარებლობების მიხედვით: ქრისტიანობა – 80 % პროტესტანტიზმი – 51 % ძირითადი პროტესტანტიზმი – 25 % ევანგელიკური პროტესტანტიზმი – 18 % შავი პროტესტანტიზმი – 7 % იეჰოვას მოწმეები – 1 % რომის კათოლიკური ეკლესია – 29 % მართლმადიდებლობა – 1 % არარელიგიური – 13 % იუდაიზმი – 2 % სხვა რელიგიები – 1 % არ გასცა პასუხი – 1 % ქალაქები პენსილვანიაში არის 56 ქალაქი, 958 პატარა ქალაქი, 93 პირველი კლასის სოფელი, 1454 მეორე კლასის სოფელი. ათი უდიდესი ქალაქი: ფილადელფია; პიტსბურგი; ალენტაუნი; ერი; რედინგი; სკრანტონი; ბეთლემი; ლანკასტერი; ლევიტოუნი; ჰარისბურგი. ცნობილი ადამიანები ბენჯამინ ფრანკლინი ჯორჯ მარშალი ჯონ აპდაიკი რობერტ პერი სქოლიო აშშ-ის შტატები


source: CulturaX

text: დღეიდან საქართველოში შედარებით აგრილდება - SEE.GE დღეიდან საქართველოში შედარებით აგრილდება გარემოს ეროვნული სააგენტოს ინფორმაციით, 21-22 ივლისს საქართველოს ტერიტორიაზე შედარებით აგრილდება, დროგამოშვებით იწვიმებს, ზოგან ძლიერად, შესაძლებელია აღინიშნოს ელჭექი, სეტყვა, ქარის გაძლიერება და ზღვაზე 2-3-ბალიანი ღელვა. "მოსალოდნელმა ძლიერმა ნალექებმა შესაძლებელია საქართველოს პატარა მდინარეებზე და მშრალ ხევებში წყალმოვარდნები, ხოლო ქვეყნის მთიან ზონებში მეწყერულ-ღვარცოფული პროცესების ჩასახვა-გააქტიურება გამოიწვიოს", – ნათქვამია გარემოს ეროვნული სააგენტოს განცხადებაში. 20 ივლისს აღმოსავლეთ საქართველოში ჰაერის მაღალი ტემპერატურა შენარჩუნდა. ჰაერის მაქსიმალური ტემპერატურა ბარში 35, 40, ქვეყნის მთიან რაიონებში კი 33, 38 გრადუსის ფარგლებში იყო.


ბეჭედი Logbar Ring | Sciense by giorgi2 | on December 9, 2015 | 0 comments | in გაჯეტები | Like it გლობალურ ასპარეზზე ყოფნის დროს, აქსესუარებმა გადააჭარბეს თავდაპირველ მიზანს და 5,161 მხარდამჭერის მეშვეობით მოაგროვეს $880,998 დოლარი. როგორც უკვე ავღნიშნეთ, ბეჭედი საშუალებას აძლევს მის მატარებელს გამოიყენოს ჟესტები რათა გააკონტროლოს ყველაფერი დაწყებული ტექსტის ბეჭდვიდან დამთავრებული საყოფაცხოვრებო ტექნიკით. როგორც მოსალოდნელია, ეს პროდუქტი შეთავსებადი იქნება iOS-თან,, Android-სა და Windows Phoneთან (რომელიც მალე გამოვა). ის ასევე შეთავსებადი იქნება Google სათვალესა და ჭკვიან საათთან, განსაკუთრებით როგორიცაა Pebble. როდესაც ბეჭედს საჩვენებელ თითზე ატარებთ, თქვენ უბრალოდ ეხებით სენსორს და შემდეგ Bluetooth Low Energy (BLE) -ის გამოყენებით თითით პატარა მონახაზებს აკეთებთ. ეს მოწყობილობა თავისი შთამბეჭდავი ფუნქციონირებით ერთგვარად საზღვრებს სცდება თუმცა არსებობს SDK iPhone-სა და Android – ის დეველოპერებისათვის რომელთაც შეუძლიათ ნებისმიერი სახის ფუნქციების დამატება და შექმნა. სამწუხაროდ კრიტიკოსები არ წყვეტენ შეტევებს ამ პროდუქციაზე. აზიის Tech-ის განცხადებით, მომხმარებლებმა დასრულებული პროდუქცია მიიღეს ოქტომბერში ნაცვლად ივლისისა, რომელიც მწარმოებლების დაპირებული დრო იყო. ამან გააჩინა ერთგვარი ეჭვი და ზოგმა თანხის დაბრუნებაც კი მოითხოვა მანამ, სანამ თავის ბეჭედს ნახავდა. Gizmodo არის კომპანია რომელმაც თავისი ეჭვები თავიდანვე გამოთქვა ბეჭდის შესახებ, ბეჭედი გამოიყენა როგორც მაგალითი, თუ რატომ არ შეიძლება Kickstarterის ვიდეოების ნდობა. ბოლო ვიდეოში კი რომელის YouTubeზე იყო ატვირთული, Snazzy Labs -მა ბეჭედს ” ყველაზე საშინელი პროდუქტი” უწოდა, რომელიც კი ოდესმე შექმნილა. (https://www.youtube.com/watch?v=nBUWxROnqwA) Yoshida-მ აღნიშნა, რომ კრიტიკა პროგრესისათვის აუცილებელია და რომ ყველა ” მოძულე” ბეჭედს არასწორად იყენებს. მან ასევე განაცხადა, რომ ” როდესაც პირველად სცადეთ კლავიატურის გამოყენება, თქვენ გიწევდათ ყოველი ღილაკის მოძებნა, შემდგომ კი მიეჩვიეთ და უკვე დახედვის გარეშე შეძელით ბეჭდვა. ბეჭდის შემთხვევაშიც ასევეა. მის გამოსაყენებლად პრაქტიკაა საჭირო. და ვაცნობიერებთ, რომ საჭიროა უფრო მეტი ინფორმაცია გამოვაქვეყნოთ თუ როგორ გამოვიყენოთ ბეჭედი სწორად. რთულია ამის სიტყვებით ან მხოლოდ ვიდეოთი ახსნა. ვისურვებდი შემეძლოს ხალხს პირისპირ ვაჩვენო თუ როგორ გამოვიყენოთ იგი სწორად.” Yoshida-მ განაცხადა, რომ მისი გუნდი აქტიურად მუშაობს რათა ბეჭდის აპლიკაციების განახლება ყოველკვირეულად მოხდეს. ” ოთხი თვე საკმაოდ მცირე დრო იყო და ჩვენ უნდა ავჩქარებულიყავით. მრავალი გაუთვალისწინებელი და მოულოდნელი სირთულე წარმოიშვა, თუმცა ეს hardware-ის ბუნებრივი მახასიათებელია. hardware საკმაოდ რთულია, თუმცა მრავალ ისეთ შესაძლებლობას გვთავაზობს, რომელსაც ონლაინსერვისები( web services ) და standalone აპლიკაციები ვერ მიაღწევენ. თუ წარმატებას მივაღწევთ, უზარმაზარი პოტენციალი გველის წინ”. სტატია მოამზადა: გიორგი ხუცურაული


text: რაინლანდ-პფალცი () — მხარე დასავლეთ გერმანიაში. მხარის დედაქალაქია მაინცი. რაინლანდ-პფალცის მხარე შეიქმნა მეორე მსოფლიო ომის შემდეგ 1946 წლის 30 აგვისტოს. სამთავრობო ოლქები არის კობლენცში და ტრირში. რესურსები ინტერნეტში გერმანიის მხარეები


ჭეჭკეტასოკო ხორცოვანი ქუდიანი სოკოა.ქუდის დიამეტრია 15 სმ,


ულტრალაითი, ზემსუბუქი სპინინგი - სტატიები თევზაობაზე - სტატიები თევზაობაზე - სტატიები და ჟურნალები - მონადირეების საიტი ულტრალაითი ანუ ზემსუბუქი სპინინგი სულ რაღაც 10 წელიარაც გამოჩდა მეთევზეთა არსენალში და საფუძვლიანადდაიმკვიდრა თავი. საქართველოში სპინინგის ეს ნაირსახეობაპირველ ნაბიჯებს დგამს, მაგრამ დარწმუნებული ვარ თევზაობისამ სტილსაც საწრაფად მოვირგებთ რატომ გახდა ზემსუბუქი კლასისი სპინინგი ასეთი მიმზიდველიმეთევზეებისთვის? ამას რამოდენიმე მიზეზი აქვს -პირველ რიგშიაღსანიშნავია ის ფაქტი, რომ პროფესიონალ მეთევზეთასერიოზულმა პრესინგმა წყალსატევებზე, შეამცირა ზრდილითევზის რესურსი. რა თქმა უნდა ჭეშმარიტი სპინინგისტისთვისთევზს არ აქვს გადამწყვეტი მნიშვნელობა, მაგრამ სახლში"ცარიელი" დაბრუნებაც არაა სასიამოვნო. ულტრალაითი, ამთვალსაზრისით, რიგ უპირატესობებს გვანიჭებს. მიკროსატყუარებზე როგორც წესი თევზი უკეთ რეგირებს, თანაც არამართო მტაცებელი, ასე რომ ულტრალაითით მოთევზავეიშვიათად თუ რჩება ხელცარიელი. სათევზაო მაღაზიებში მიკროსატყუარების დიდი ასორტიმენტის გამოჩენამ, ამის შემდეგ კიშესაბამისი ჯოხების, კოჭების და აქსესუარების სიმრავლემაც -დმატებითი ბიძგი მისცა ულტრალაითის პოპულარობას. ულტრალაითზე საუბრისას არ შეიძლება არ ავღნიშნოთ ის, რომეს მეთოდი სპინინგისტს სრულიად განსაკუთრებულ სიამოვნებასგვრის, როგორც სატყუარას თამაშის ყველა დეტალის გრძნობითასევე უმსუბუქესი აღკაზმვით დაჭერილ თევზთან ბრძოლის ენითაუღწერელი ემოციით. ზემსუბუქი სპინინგით თევზაობა საკმაოდ შედეგიანია. ამმეთოდით შესაძლებელია მოტივტივეებსაც აჯობოთ, ფიდერისმოტრფიალეებსაც და კლასიკურ სპინინგისტებსაც და რაცგასაკვირად არ უნდა ჟღერდეს არა მარტო დაჭერილი თევზისრაოდენობით, არამეთ მისი ზომითაც. სიპინინგისტთა წრეში დღემდე არ წყდება კამათი იმ თემაზე თუ რა ტესტის მქონე ჯოხები შეიძლება ჩაითვალოს ულტრალაითად. ერთნი თვლიან, რომ ეს არის ჯოხები, რომელთა ტესტის ზედა ზღვარი 5-6 გრამს არ აღემატება, მეორენი კი 10-12 გრამიან ჯოხებსაც ამ კლასის ანკესებს განაკუთვნებენ. ჩემი აზრით ამ კამათებს არ აქვთ პრინციპიალური მნიშვნელობა და განსაკუთრებით საქართველოსთვის. მაგალითად ერთი და იგივე სატყუარისთვის ჩვენ ტბაში გვეყოფა 5-6 გრამიანი ტესტის მქონე ჯოხი, ხოლო მთის სწრაფი მდინარისთვის კი უკვე დაგვჭირდება 10-12 გრამი ტესტის მქონე, ვინაიდან აქ წყლის ჭავლის ზეწოლა საგრძნობლად დიდია სატყუარაზე და შესაბამისად ჯოხზეც. ულტრალაითის ჯოხის მიმართ მოთხოვნები საკმაოდ სერიოზულია. იგი უნდა იყოს ძალიან მგრძნობიარე, დრეკადი ტყორცნისას, აუცილებლად იყოს დამზადებული მაღალხარისხოვანი მასალებისგან. ასეთი მაღალი მოთხოვნები ხარისხის მიმართ განპირობებულია იმით, რომ საკმაოდ ხშირია 1-2 კილოიანი თევზის ჩარტყმები, ხოლო ნებისმიერი მცირედი ხარვეზი ჯოხის დამზადებაში, თევზთან ბრძოლაში, გარდაუვლად იწვევს მის გატეხვას. ასე რომ მიუხედავათ საკმაო ელეგანტურობისა ულტრალაითის ჯოხი საკმაოდ დიდი გამძლეობის კოეფიციენტით უნდა გამოირჩეოდეს. ჯოხის იდეალური სიგრძის შესახებაც არ არის ერთიანი აზრი. წამყვანი მწარმოებლების კატალოგებში თქვენ ნახავთ 1,5 მეტრის სიგრძის ჯოხებსაც და 2,7 მეტრისაც. ჯოხის სიგრძის არჩევა ჭერის კონკრეტულ პირობებზეა დამიკიდებული. თუ ჭერას აწარმოებთ პატარა მდინარეზე აქ მოკლე ჯოხების გამოყენება უფრო მოხერხებულია. ხოლო დიდ წყალსატევებზე კი შესაბამისად გრძელი ჯოხები უფრო გამოსადეგია. ბოლო დროს გამოჩდა 3 მეტრიანი ულტრალაითის ჯოხები. ამ სიგრძის ზემსუბუქი სპინინგით თევზაობენ დიდ წყალსატევებზე და დიდ მდინარეებზე, იქ სადაც შორ დისტანციაზე ტყორცნაა საჭირო. საქართველოში ესეთი ჯოხით მშვენივრად ითევზავებთ შავ ზღვაზე. უნივერსალურ ზომად მაინც ითვლება 1,8-2,4 მეტრის სიგრძის ჯოხები. ზემსუბუქი კლასის ჯოხის წყობა ოპტიმალურია საშუალოდ-სწრაფი -ეს როდესაც მუშაობს ჯოხის ზედა მესამედი. ასეთი წყობის ჯოხები საკმაოდ კარგად ტყორცნიან, უნივერსალურნი არიან ვობლერით, ტრიალათი და ფრიალათი, მიკროჯიგით თევზაობისთვის. გარდა ამისა მათ კარგათ "უკავიათ" თევზი და ეფექტურად ახშობენ მის ბიძგებს ამოყვანისას. ზემსუბუქი სპინინგით თევზაობისას კოჭას შესაბამისი უნდა იყოს. აქ ჩვენ გამოგვადგება მსუბუქი და კომპაქტური კოჭები არა უმეტეს 1000 სერიისა, კარგათ დაბალასებული ფრიქციონული მუხრუჭით და ძუის უხარვეზო დახვევით. ყველაზე პოპულარულ კოჭებს ულტრალაითისთვის ამზადებენ Shimano და Daiwa. აგრეთვე კარგია (და უფრო იაფიც) Abu Garcia- მსუბუქი მოდელები. ულტრალაითით თევზაობისას გამოყენება 5 გრამზე მსუბუქი სატყუარები. ამ შემთხვევაში წნული ძუა არაა რეკომენდირებული და აი რატომ -ჯერ ესერთი საკმაოდ ძნელი საშოვნია ძალიან წვრილი წნულები, მათ გასაწყვეტად საჭირო დატვირთვა კი ხშირად აჭარბებს თვით ზემსუბუქი ჯოხის გასატეხ დატვირთვას. ასე რომ რისკი გატეხოდ ძვირად ღირებული ჯოხი წნულის გამოყენებისას საკმაოდ დიდია. გარდა ამისა სუფთა მდინარეში თევზაობისას ნებისმიერი წნული თევზისთვის საკმაოდ შესამჩნევია და ეს ამცირებს ჩარტყმების რაოდენობას. გაცილებით უკეთესია გამოვიყენოთ მაღალხარისხოვანი მონოფილური ძუები 0,14-0,18 მმ დიამეტრის. ძალიან აქებენ Owner და Gamakatsu წარმოების ძუას. ვობლერებზე თევზაობისას რა თქმა უნდა გამოიყენება მინი მოდელები, ძირითადად მცურავი ან სუსპენდერები, უფრო იშვიათად მყვინთავი მოდელები. ჩაღრმავების მაჩვენებელი 1 მეტრი, მაქსიმუმ 1,5 მეტრი. მინი ვობლერებსაც აწარმოებენ თითქმის ყველა წამყვანი კომპანიები. მიკრო სილიკონის სატყუარები ჩემი აზრით ყველაზე რეალისტურად იმიტირებენ ლიფსიტებს, ჭიებს და პატარა ბაყაყებს. ასე რომ სხვა სატყუარებთან ერთად აუცილებლად იქონიეთ მიკრო ტვისტრები და მიკრო ვიბროები. სხვა თუ არაფერი არსებობს ცალკე მიმდინარეობა სპინინგში რომელსაც მიკროჯიგი ჰქვია. სილიკონის სატყუარების საუკეთესო მწარმოებლები არიან -Yum, Berkley, Storm, Mans, Relax. ულტრალაითით თევზაობისთვის გამოსადეგ ფრიალა სატყუარას პრაქტიკულად არც ერთი კომპანია არ უშვებს. ამიტომაც იგი ნაკლებად პოპულარულია და გამოიყენებენ მხოლოდ ხელნაკეთ მოდელებს. დასავლეთ საქართველოში : კალმახი, ქორჭილა, ფარგა, ბერში, ქარიყლაპია, ქაშაპი, ხმალთევზა, შამაია, ჭერეხი, წვერა, ფარფლწითელა, ღორჯო, ნაფოტა, კობრი, საზანი. ზღვაში თქვენ დაიჭერთ : სტავრიდს, ლიფორს, ჩიქვს, მერლანგს, სქუბრიას, პელენგასს, ზღვის დრაკონს, სარგანს. ულტრალაითი შეუცვლელია ე.წ რთულ წყალსატევებზე. იქ სადაც მეთევზეთა სერიოზული პრესინგია და თევზი საკმაოდ დამფრთხალია. სწორედ აქ უკეთ რეაგირებს იგი მიკრო სატყუარებზე, რომელთაც ნაკლები სიფრთხილით ეკიდება. გასაკუთრებით მინდა ავღნიშნო ის ფაქტი, რომ კერძო ტბებში, სადაც კობრის დიდი რაოდენობაა და სერიოზული კვებითი კონკურენციაა, ეს თევზი თავს ესხმის მიკრო სატყუარებს. ასე რომ თუ მოხვდით ესეთ წყალსატევზე არ გაუშვათ ხელიდან შანსი შეებრძოლოთ ზემსუბუქი სპინინგით გიგანტს. ნანახია: 1355 | ტეგები: სპინინგი, ზემსუბუქი, ულტრალაითი | რეიტინგი: 0.0/0


text: საკუთარი სახელი გომელაური შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე გომელაური — მსახიობი ვალერიან გომელაური — გენერალ-მაიორი ვახტანგ გომელაური — მეცნიერი ენერგეტიკისა და ტექნიკური თბური ფიზიკის დარგში ვახტანგ გომელაური — პოლიტიკოსი ზაქარია გომელაური — მსახიობი თამაზ გომელაური — კინორეჟისორი და სცენარისტი ივანე გომელაური — პედაგოგი, საზოგადო მოღვაწე და მწერალი ინა გომელაური — არქიტექტორი ლია გომელაური — პათოფიზიოლოგი ნიკოლოზ გომელაური — მეცნიერი, მეტალურგი ნიკოლოზ გომელაური — კერამიკოსი ნიკო გომელაური — მსახიობი, პოეტი ქართული გვარები


„საქართველოს კონსტიტუციის ყველაზე არადემოკრატიული ინსტიტუტთაგანი“, „საქართველოს კონსტიტუციის ერთ-ერთი დიდი დეფექტი“[1] - ოცი წლის წინ სწორედ ასე მოიხსენიებდნენ იმ ორგანოს, რომლის შესახებაც სტატიაშია საუბარი. დასაწყისშივე უნდა აღინიშნოს, რომ რაც არ უნდა სამწუხარო იყოს, „საქართველოს ეროვნული უშიშროების საბჭოზე“ მსგავსი შეხედულებების განმაპირობებელი სამართლებრივი ნორმები, ამ ხნის მანძილზე, კანონმდებლობაში არსებითად არ შეცვლილა.


28.04.2013 - ისტორია: ოსები საქართველოს დროშის ქვეშ


ლინდსი გრემი - დონალდ ტრამპმა გზა დასახა მშვიდობისა და კეთილდღეობისკენ, იმედია, ირანი მას მიიღებს - 1TV ლინდსი გრემი - დონალდ ტრამპმა გზა დასახა მშვიდობისა და კეთილდღეობისკენ, იმედია, ირანი მას ... ლინდსი გრემი - დონალდ ტრამპმა გზა დასახა მშვიდობისა და კეთილდღეობისკენ, იმედია, ირანი მას მიიღებს პრეზიდენტმა ტრამპმა მშვიდობისა და კეთილდღეობისკენ გზა დასახა, იმედია, ირანი მას მიიღებს, – ასე გამოეხმაურა რესპუბლიკელი სენატორი ლინდსი გრემი სოციალურ ქსელ „ტვიტერში“ აშშ-ის პრეზიდენტის დონალდ ტრამპის განცხადებას ირანთან დაკავშირებით. ლინდსი გრემის თქმით, დონალდ ტრამპის სიტყვით გამოსვლა იყო ზომიერი და მტკიცე. „ირანელ ხალხს: პრეზიდენტმა ტრამპმა დასახა გზა მშვიდობისა და კეთილდღეობსკენ. იმედი მაქვს, თქვენ მას მიიღებთ“, – წერს ლინდსი გრემი. ლინდსი გრემმა ასევე მოუწოდა ამერიკელებს, მხარი დაუჭირონ პრეზიდენტ ტრამპის ძალისხმევას. დონალდ ტრამპის დღევანდელ განცხადებას სხვა ამერიკელი კანონმდებლებიც გამოეხმაურნენ. „მოხარული ვარ, რომ პრეზიდენტმა ტრამპმა უკან დაიხია და აირჩია არა სამხედრო მოქმედების გზა. მჯერა, რომ ნებისმიერი გადაწყვეტილება სამხედრო მოქმედების შესახებ, საჭიროებს დებატებსა და კონგრესის ავტორიზაციას. ასევე მოხარული ვარ, რომ ის მოუწოდებს მოკავშირეებს, უბიძგონ ირანს ახალი, უკეთესი შეთანხმებისკენ. ყველამ ერთად უნდა ვიმუშავოთ მშვიდობისა და კეთილდღეობისთვის, რათა თავიდან ავიცილოთ ომი, რომ ჩვენი სამხედროები ახლო აღმოსავლეთიდან სახლში დაბრუნდნენ“, – წერს რესპუბლიკელი სენატორი რენ პოლი. დემოკრატი სენატორი ჩაკ შუმერი კი მიიჩნევს, რომ პრეზიდენტ ტრამპს ირანთან ომის დაწყების უფლება არ აქვს, რადგან ამერიკელებს ეს არ სურთ. „ვგმობ ირანის მთავრობის მიერ განხორციელებულ თავდასხმას და შეშფოთებული ვარ მომავალი ესკალაციის რისკის გამო. ამერიკელებს არ სურთ ომი ირანთან. პრეზიდენტ ტრამპს არ აქვს უფლება ამისთვის“, – წერს ჩაკ შუმერი „ტვიტერში“. „აშკარაა, რომ ეს ადამიანი უფრო მეტად ზრუნავს იმაზე, რომ გამოჩნდეს მკაცრი, ვიდრე ამერიკელი ხალხის უსაფრთხოების უზრუნველყოფაზე“, – წერს დემოკრატი კონგრესმენი ჯიმი გომესი.


თბილისში სამსაათიანი ვიზიტი უფრო სარეკლამო „როლიკს“ ჰგავდა, ვიდრე საქმიან სტუმრობას, თუმცა საფრანგეთის პრეზიდენტის სიტყვაში იყო ერთობ საყურადღებო რჩევა რუსეთთან მიმართებაში - საჭიროა ახალი ურთიერთობის დაწყება, საჭიროა ისეთი ნაბიჯის გადადგმა, როგორიც საფრანგეთმა გააკეთა გერმანიასთან.


ჩვეული ვარიაბელური იმუნოდეფიციტი | მკურნალი.გე ჩვეული ვარიაბელური იმუნოდეფიციტი ჩვეული ვარიაბელური იმუნოდეფიციტი მემკვიდრული დაავადებაა, რომლის დროსაც სისხლში, მიუხედავად B უჯრედების (ლიმფოციტები) ნორმალური რაოდენობისა, ძალიან დაბალია ანტისხეულების შემცველობის დონე. ჩვეული ვარიაბელური იმუნოდეფიციტი უხშირესად 10-დან 20 წლამდე ასაკში, ზოგჯერ უფრო ადრე ან გვიან ვითარდება. B უჯრედების რაოდენობა ნორმალურია, თუმცა, ისინი ვერ მწიფდება და, ამდენად, იმუნოგლობულინებს ვერ წარმოქმნის. ზოგ პაციენტს ამ დროს T უჯრედების ფუნქციაც დარღვეული აქვს. ხშირია ფილტვის ინფექციები, სახელდობრ, პნევმონია. პაციენტს აქვს ქრონიკული ხველა სისხლიანი ნახველით ან სუნთქვის გაძნელებით. ხშირია ისეთი აუტოიმუნური დაზიანებები, როგორიცაა ადისონის დაავადება, თიროიდიტი და რევმატოიდული ართრიტი. შეიძლება განვითარდეს დიარეა, საკვები ვერ შეიწოვება კუჭ-ნაწლავის ტრაქტიდან. მოსალოდნელია, ელენთის გადიდება. პაციენტებთა 10%-ს კუჭის კიბო უვითარდება. ექიმს ეჭვი მიაქვს ამ დაავადებაზე, თუ ტიპური სიმპტომები აღენიშნება ისეთ პირს, ვის ოჯახშიც რამდენიმე წევრს აუტოიმუნური დაავადება აქვს. სისხლში საზღვრავენ იმუნოგლობულინის დონეს. პაციენტს მთელი სიცოცხლის განმავლობაში უტარდება იმუნოგლობულინის ინფუზია, ინფექციის არსებობისას დაუყოვნებლივ ეძლევა ანტიბიოტიკები. აუტოიმუნური დაავადების სამკურნალოდ, საჭიროებისამებრ, გამოიყენება რიტუქსიმაბი (მონოკლონური ანტისხეული, რომელიც ლიმფომის და რევმატოიდული ართრიტის სამკურნალოდ იხმარება) ან კორტიკოსტეროიდი. სიცოცხლის საშუალო ხანგრძლივობა შემცირებულია.


ბოროტების გმირი / Los héroes del mal / Герои зла (2015) - რუსულად » ფილმები Mcvane.Ge ავტორი: eleniko თარიღი: 25-01-2016, 13:00 ნახვები: 1625 ხანგრძლივობა: 01:34:51 რეჟისორი: სოე ბერიატუა


text: კონკურსი ფორექსის კურსის მასწავლებლებისთვის საქართველოს ტექნიკურ უნივერსიტეტთან არსებული „ვენჩურული ბიზნესის სასწავლო-სამეცნიერო ცენტრი“ ( e-mail: firstname.lastname@example.org ) აცხადებს ფორექსის კურსის მასწავლებელთა კონკურსს (ანაზღაურება საათობრივი). კონკურსში მონაწილეობის მიღება შეუძლია როგორც სტუ-ს აკადემიურ/ადმინისტრაციულ თანამშრომლებს, დოქტორანტებს, აგრეთვე პროფესიონალ თრეიდერებს/საბროკერო ორგანიზაციების წარმომადგენლებს. სასწავლო კურსი ითვალისწინებს ფორექსის როგორც თეორიულ, ისე პრაქტიკულ სწავლებას. რეგისტრაციის ბოლო ვადა - 2014 წლის 28 ივლისი. კონკურსში მონაწილეობისათვის გთხოვთ გაიაროთ რეგისტრაცია.


პირველად ისტორიაში, ჩინეთში ფოტოკამერამ ალბინოსი პანდა დააფიქსირა - 1TV პირველად ისტორიაში, ჩინეთში ფოტოკამერამ ალბინოსი პანდა დააფიქსირა პირველად ისტორიაში, ჩინეთში ფოტოკამერამ ალბინოსი პანდა დააფიქსირეს. უნიკალური შეფერილობის დათვის ბელი კამერამ ბამბუკის ტყეში გადაიღო. ამ უპრეცედენტო სანახაობის მომსწრე ადამიანი არ გამხდარა — სურათი ინფრაწითელმა ფოტოკამერამ გადაიღო, რომელიც მაშინ გააქტიურდა, როცა მისმა სენსორებმა პანდის მოძრაობა აღიქვა. ნამდვილად გაგვიმართლა, რადგან შედეგად მივიღეთ ამ საოცარი და უკიდურესად იშვიათი არსების პირველი ფოტო. მკვლევართა შეფასებით, პანდა 1-2 წლისაა. ფოტოს ჩინეთის სიჩუანის პროვინციაში არსებული უოლონგის ბუნების ეროვნული ნაკრძალი აქვეყნებს და განმარტავს, რომ გიგანტურ პანდას (Ailuropoda melanoleuca) სურათი კამერამ აპრილის შუა რიცხვებში გადაუღო. მსგავსი კამერები ნაკრძალის სხვადასხვა ადგილას არის განთავსებული და აკვირდება ველური ბუნების აქტივობას. ალბინიზმი იშვიათი გენეტიკური მდგომარეობაა; ხდება როგორც ადამიანებში, ისე ცხოველებში და კანში ზღუდავს შავი ფერის პიგმენტ მელანინის წარმოქმნას. მელანინის ნაკლებობის გამო ალბინოსები ძალიან მგრძნობიარე არიან პირდაპირი მზის სხივებისადმი, რამაც შეიძლება მხედველობის პრობლემებიც გამოიწვიოს. თუმცა როგორც ჩანს, ბუნებრივ გარემოში მონავარდე პატარა პანდაზე ეს ფაქტორი დიდად არ მოქმედებს. პეკინის უნივერსიტეტის ზოოლოგის, ლი შენგის განცხადებით, ეს პანდა ძლიერი ჩანს, მტკიცეა მისი ნაბიჯები და როგორც ჩანს, გენეტიკურ მუტაციას მისი ცხოვრებისთვის დიდი პრობლემები არ შეუქმნია. როგორც ნაკრძალი იუწყება, დაცული ტერიტორია, სადაც კამერამ ეს პანდა გადაიღო, ზღვის დონიდან 2000 მ სიმაღლეზე მდებარეობს. ამ გამორჩეული ცხოველის სათვალთვალოდ, ნაკრძალის ადმინისტრაცია დამატებითი კამერების დამონტაჟებას გეგმავს. ინდივიდი მეცნიერულად მართლაც უმნიშვნელოვანესია, რადგან მთლად თეთრი, ალბინოსი პანდა აქამდე არასოდეს არავის დაუფიქსირებია. ფოტოზე შეუძლებელია თეთრი პანდას სქესის განსაზღვრა, მაგრამ კარგად ჩანს წითელი თვალები, რაც ალბინიზმისთვის დამახასიათებელი ნიშანია. ბუნების დაცვის საერთაშორისო კავშირის (IUCN) წითელი ნუსხის მიხედვით, ველურ ბუნებაში ამჟამად 1900-ზე ნაკლები პანდაა, რომელთაგან სქესობრივად მომწიფებული მხოლოდ 500-1000 ინდივიდია. IUCN-ის ბოლო შეფასებით, პანდა მოწყვლადი სახეობაა, რომელსაც უმთავრეს საფრთხეს უქმნის ადამიანთა მიერ გარემოს განადგურება. მართალია, ბოლო წლებში პანდების რაოდენობა გაიზარდა, მაგრამ ეს ულამაზესი სახეობა მაინც მრავალი საფრთხის წინაშეა. მომზადებულია The New York Times-ისა და ScienceAlert-ის მიხედვით. ბერლინის ზოოპარკში ახალშობილ პანდებს შესაძლოა, ჰონგი და კონგი დაარქვან


მეინარდმა ახალი ვიდეო გადაიღო ძველ სიმღერაზე “Toma”, რომელიც შესულია Puscifer-ის 2011 წლის ალბომში “Conditions Of My Parole”. კლიპში, რომლის რეჟისორია ტიმ კადიენტე, მონაწილეობენ მსახიობები ჯეიკობ ვარგასი და კლინტონ კოლინს უმცროსი, ეს ის დუეტია, რომელიც ტიხუანელ პოლიციელებს განასახიერებდა სემ მაკარონეს 2007 წლის ფილმში “სულელები”. რაც შეეხება Puscifer-ის ახალ ალბომს, ჯერ-ჯერობით ამ მხრივ არანაირი სიახლე არ ვრცელდება. [...]


ჩვენ შესახებ (eng) საჯარო სამართლის იურიდიული პირი – იუსტიციის უმაღლესი სკოლა შეიქმნა 2006 წლის აპრილში. იგი შექმნილია "იუსტიციის უმაღლესი სკოლის" შესახებ საქართველოს კანონის საფუძველზე. სკოლის ძირითადი მიზანია მოსამართლედ გასამწესებელ პირთა – იუსტიციის მსმენელთა საწყისი მომზადება, ასევე მოქმედ მოსამართლეთა გადამზადება და კვალიფიკაციის ამაღლება. სკოლა ასევე ახორციელებს მოსამართლის თანაშემწეებისა და სასამართლოს სხვა თანამშრომელთა გადამზადებასა და კვალიფიკაციის ამაღლებას. სკოლაში მსმენელების მიღება, როგორც წესი, ხორციელდება წელიწადში ორჯერ, გაზაფხულსა და შემოდგომაზე. სკოლაში მისაღებ კონკურსს ატარებს და კანდიდატების შერჩევას ახორციელებს საქართველოს იუსტიციის უმაღლესი საბჭო. მოსამართლეობის კანდიდატების სწავლება მიმდინარეობს 10 თვის განმავლობაში და მოიცავს როგორც თეორიულ სწავლებას, ასევე სტაჟირებას სასამართლოში და სემინარულ მუშაობას. სწავლების თითოეული ეტაპის შინაარსი და ხანგრძლივობა რეგულირდება "იუსტიციის უმაღლესი სკოლის შესახებ" საქართველოს კანონითა და იუსტიციის უმაღლესი სკოლის წესდებით. მოქმედ მოსამართლეთა გადამზადების პროგრამის ფარგლებში სკოლა ახორციელებს ტრეინინგებს, სემინარებს, სამუშაო შეხვედრებსა და სასწავლო ვიზიტებს. გადამზადების პროგრამების ძირითადი მიზანია მოსამართლეთა კვალიფიკაციის ამაღლება და სასამართლო პრაქტიკის დახვეწა. რაც შეეხება მოსამართლის თანაშემწეთა და სასამართლოს სხვა თანამშრომელთა გადამზადების პროგრამას, იგი მოიცავს ტრეინინგებსა და სემინარებს როგორც სამართლებრივ საკითხებზე, ისე სასამართლოს გამართული ფუნქციონირებისათვის აუცილებელ საკითხებზე, კერძოდ მოქალაქეებთან ურთიერთობა, სასამართლოში საქმეთა ნაკადის მართვა, მენეჯმენტი, თანამშრომელთა ეთიკის საკითხები და სხვა.


პროდუქტები, რომლებიც ახალგაზრდობის შენარჩუნებაში დაგეხმარებათ სიბერესთან მებრძოლმა ექსპერტებმა შეადგინეს ყველაზე სასარგებლო ”ელექსირების” ნუსხა, რომლებიც სილამაზის და ჯანმრთელობის შენარჩუნებაში დაგეხმარებიან. თანამედროვე სამეცნიერო კვლევები ადასტურებენ მწვანე ჩაის სასარგებლო თვისებებს. მწვანე ჩაიში არის ნივთიერება ეპიგალოკატეხინ გალატი, რომელიც სიმსივნური უჯრედების ზრდას უშლის ხელს და საგრძნობლად ამცირებს ონკოლოგიური დაავადებების წარმოქმნის რისკს. მწვანე ჩაის დამცავი თვისებები განსაკუთრებით ეფექტურია ფილტვების კიბოს, პროსტატიტის და კანის სიმსივნის დროს. კოფეინი აფერხებს ორგანიზმში ასაკით გამოწვეულ ნერვული დაავადებების წარმოქმნას. ასევე ის გვიცავს ალცჰეიმერისგან და პარკინსონისგან. ყავა კუჭს უხდება და უფრო ამყარებს მის გამძლეობას სისხლში შაქრის დონის ვარდნისას, რითაც დიაბეტით დაავადების რისკებს საგრძნობლად ამცირებს. მეცნიერები გვირჩევენ, რომ კაკაო ხშირად მივიღოთ, ის აფერხებს სიბერის დადგომას და ასაკობრივ დაავადებებს. კაკაო ამციებს სიმსივნის, დიაბეტის, ინსულტის და ინფარქტის რისკებს. 4. ტომატის წვენი ტომატის წვენში დიდია ა ვიტამინის შემცველობა, რაც სიმსივნის წინააღმდეგ მებრძოლი ვიტამინია. კვლევებმა აჩვენეს, რომ მამაკაცები, რომლებიც ხშირად მოიხმარდნენ ტომატის წვენს, ნაკლებ ავადდებდნენ პროსტატით და ფილტვის კიბოთი. აგრეთვე ტომატის წვენი კარგია კანისთვის, ის მას მკვრივს ხდის და ნაოჭების გაჩენის პროცესს აფერხებს. 5. წითელი ღვინო ”ახალგაზრდობის ელექსირად” მას რესვერატროლი ხდის. დამტკიცებულია, რომ რესვერატროლს ანტიდიაბეტური თვისებები გააჩნია, აფერხებს სიმსივნური უჯრედების ზრდას, კარგად მოქმედებს ტვინზე ალცჰეიმერის დროს, უხდება გულ-სისხლძარღვთა სისტემას და სისხლს.


მთავარი/ახალი ამბები/ნუ დაელოდები Black Friday-ს, სამსუნგის ჰოლოგრამის კვირეული უკვე დაიწყო! Samsung სამსუნგი


გვერდები: 1 2 3 ... 14 ამავე კატეგორიაშიახალი ამბები


text: საკუთარი სახელი თავაძე შეიძლება აღნიშნავდეს ერთ-ერთ შემდეგ პიროვნებათაგანს: ამბროსი თავაძე — ფილოსოფოსი გიორგი თავაძე — სამხედრო მოღვაწე გიორგი თავაძე — მეტალურგი გიორგი თავაძე — ფეხბურთელი გოგა თავაძე — რეჟისორი დავით თავაძე — საბჭოთა კავშირის გმირი დიმიტრი თავაძე — თეატრის მხატვარი ზაზა თავაძე — იურისტი თამარ თავაძე — თეატრის მხატვარი ილია თავაძე — ფილოსოფოსი, დიპლომატი მერაბ თავაძე — მსახიობი, რეჟისორი ნიკოლოზ თავაძე — მსახიობი, რეჟისორი რევაზ თავაძე — პიანისტი რობერტ თავაძე — სამხედრო და სახელმწიფო მოღვაწე რუბენ თავაძე — მოქანდაკე საბა თავაძე — ფეხბურთელი სოლომონ თავაძე — მწერალი ფერდინანდ თავაძე — მეცნიერი-მეტალურგი შალვა თავაძე — არქიტექტორი ქართული გვარები


ყაზახეთმა, აშშ-ს ვან...


text: პაროდონტოზი, ამფოდონტოზი, დისტროფიული პაროდონტოპათია, ალვეოლური პიორეა - მკურნალი.გე პაროდონტოზი, ამფოდონტოზი, დისტროფიული პაროდონტოპათია, ალვეოლური პიორეა [(ბერძნ. para- ახლოს, odus (ნათ. odontos) კბილი] – კბილის ირგვლივი ქსოვილების დეგენერაციულ- დისტროფიული ხასიათის ქრონიკული დაავადება, აზიანებს ყბა კბილთა სისტემას ამ დაავადების დროს სრულიად ჯანმრთელი, დაუზიანებელი კბილები კარგავს მდგრადობას შიშვლდება; კლინიკურად გამოხატული პეროდონტოზის დამახასიათებელია შემდეგი სიმპტომები: კბილების მორყევა და მათი ადგილმდებარეობის შეცვლა ალვეოლური მორჩის ატროფია, პათოლოგიური ჯიბის განვითარება, ღრძილის ფერის შეცვლა, ღრძილის ჯიბიდან (ალვეოლიდან) სისხლის ან ჩირქის დენა, კბილის ქვა და ოკლუზიის დარღვევა.


რუსეთი პატივს უნდა სცემდეს ცეცხლის შეწყვეტის შეთანხმებას, ვიდრე რაიმე ახალ პლატფორმაზე ისაუბრებს — ოსტინი 3+3-ზე აშშ-ის თავდაცვის მდივანი ლოიდ ოსტინი აცხადებს, რომ რუსეთმა ჯერ ცეცხლის შეწყვეტის შეთანხმებით ნაკისრი ვალდებულებები უნდა შეასრულოს და შემდეგ ილაპარაკოს ახალი ფორმატების შექმნაზე. ასე უპასუხა მან პრესკონფერენციაზე კითხვას 3+3 ფორმატის შესახებ. ჟურალისტმა მას უთხრა, რომ საქართველოში გაისმა მოსაზრებები ამ ფორმატში რაიმე ფორმით შესაძლო ჩართულობის შესახებ და ჰკითხა, დააზიანებს თუ არა ეს ქვეყანას ევროატლანტიკური ინტეგრაციის გზაზე. პასუხად ოსტინმა განაცხადა, რომ მიკროფონის ხარვეზის გამო პირველი კითხვა ვერ გაიგო, მაგრამ 3+3-ზე მისთვის გასაგები იყო და ასე უპასუხა: "ამ საკითხზე მე უბრალოდ აღვნიშნავდი, რომ რუსეთი, რომელსაც ოკუპირებული აქვს საქართველოს ტერიტორიების 20%, უნდა სცემდეს პასტივს 2008 წლის ცეცხლის შეწყვეტის ხელშეკრულებით გათვალისწინებულ შეთანხმებას, ვიდრე რაიმე ახალ პლატფორმაზე ისაუბრებს", — განაცხადა მან. [საგარეო საქმეთა სამინისტროს თარგმანი] 3+3 ინიციატივა გულისხმობს რეგიონული ფორმატის თანამშრომლობას თურქეთს, ირანს, რუსეთს, აზერბაიჯანს, სომხეთსა და საქართველოს შორის. 7 ოქტომბერს საგარეო საქმეთა მინისტრმა, დავით ზალკალიანმა განაცხადა, რომ "ძალიან ძნელია დაჯდე ამ ფორმატში" რუსეთთან ერთად ოკუპაციის პირობებში. თუმცა, აღნიშნა ისიც, რომ აუცილებელია, საქართველო ჩართული იყოს ყველა მნიშვნელოვან რეგიონულ პროექტში, მაგრამ "არა სახელმწიფო ინტერესების და ოკუპანტთან რაღაცა დათმობის ხარჯზე". მინისტრის ნათქვამმა კრიტიკა გამოიწვია. პასუხად საგარეო საქმეთა სამინისტრომ განაცხადა, რომ ზალკალიანის ინტერვიუს არასწორი ინტერპრეტაცია მოჰყვა. მათი თქმით, არაერთხელ განაცხადეს, რომ არ განიხილავენ ე.წ. 3+3 ფორმატში მონაწილეობას რუსეთთან ერთად. კომენტარები - გადახედვასაქართველოში მოქმედი 169 არასამთავრობო ორგანიზაცია ევროკომისიას მიმართავს საქართველოში მოქმედი 169 არასამთავრობო ორგანიზაცია ევროკომისიას მიმართავს - გადახედვამერაია ქერის 30 წლის წინანდელი All I Want for Christmas is You-ის გამო უჩივიან მერაია ქერის 30 წლის წინანდელი All I Want for Christmas is You-ის გამო უჩივიან - გადახედვაისრაელის მიერ, ღაზის ლტოლვილთა ბანაკის დაბომბვის შემდეგ, 1000 ადამიანი მიიჩნევა დაღუპულად, დაშავებულად, ან დაკარგულად ისრაელის მიერ, ღაზის ლტოლვილთა ბანაკის დაბომბვის შემდეგ, 1000 ადამიანი მიიჩნევა დაღუპულად, დაშავებულად, ან დაკარგულად - გადახედვაკობახიძე: ბერაიას გადადგომის მოთხოვნა არის აბსოლუტურად არასერიოზული. მან გამოხატა სინანული კობახიძე: ბერაიას გადადგომის მოთხოვნა არის აბსოლუტურად არასერიოზული. მან გამოხატა სინანული - გადახედვაავერსიდან გაქცეული პატიმრებიდან ერთი დააკავეს, დაკავებულია ბადრაგიც — რა ბრალი წარუდგინეს მას ავერსიდან გაქცეული პატიმრებიდან ერთი დააკავეს, დაკავებულია ბადრაგიც — რა ბრალი წარუდგინეს მას - გადახედვაNASA-მ იუპიტერის თანამგზავრზე ორგანული ნაერთები და მარილები აღმოაჩინა NASA-მ იუპიტერის თანამგზავრზე ორგანული ნაერთები და მარილები აღმოაჩინა - გადახედვასკარლეტ იოჰანსონი უჩივის კომპანიას, რომელმაც მისი AI-ით გენერირებული ხმა გამოიყენა სკარლეტ იოჰანსონი უჩივის კომპანიას, რომელმაც მისი AI-ით გენერირებული ხმა გამოიყენა - - - - - გადახედვაოზი და შერონ ოსბორნები ჰელოუინზე კანიე ვესტისა და ბიანკა ცენსორის მსგავსად გამოეწყვნენ ოზი და შერონ ოსბორნები ჰელოუინზე კანიე ვესტისა და ბიანკა ცენსორის მსგავსად გამოეწყვნენ - - - გადახედვაოკუპირებული ცხინვალის რეგიონში პუტინის ძეგლი დადგეს ოკუპირებული ცხინვალის რეგიონში პუტინის ძეგლი დადგეს - - - გადახედვაარესტოვიჩი უკრაინის საპრეზიდენტო არჩევნებში მონაწილეობას გეგმავს არესტოვიჩი უკრაინის საპრეზიდენტო არჩევნებში მონაწილეობას გეგმავს - გადახედვაჯო ბაიდენი ფიქრობს, რომ ისრაელმა და ჰამასმა საბრძოლო მოქმედებები დროებით უნდა შეაჩერონ ჯო ბაიდენი ფიქრობს, რომ ისრაელმა და ჰამასმა საბრძოლო მოქმედებები დროებით უნდა შეაჩერონ - - გადახედვანახეთ NASA-ს ახალმა ტელესკოპმა "კოსმოსური ხელი" გადაიღო ნახეთ NASA-ს ახალმა ტელესკოპმა "კოსმოსური ხელი" გადაიღო


ინტერვიუ უშიშროების საბჭოს მდივნის: მოადგილესთან, ივლიანე ხაინდრავასთან. რას უწოდებთ ყველაზე მნიშვნელოვან მონაპოვარს ჩვენი ქვეყნის დამოუკიდებლობის 25-წლიან ისტორიაში? საბჭოთა იმპერიის ნანგრევებზე ისეთი სახელმწიფოს შექმნას, რომელიც იმკვიდრებს ადგილს ევროპულ ოჯახში. ამ ნანგრევებზე აღმოცენებულთაგან ზოგს ევროპული სახელმწიფოს აშენების მიზანი არც დაუსახავს, სხვები - ვინც გაგვასწრო - იმთავითვე უკეთეს სასტარტო პირობებში იყვნენ ჩვენთან შედარებით, მაგრამ, მოდით, საკუთარ თავსაც ნუ დავუკარგავთ მონაპოვარს. მით უფრო - იმ სამეზობლოში, რომელშიც, როგორც იტყვიან, გვიწევს ცხოვრება და მოღვაწეობა. 25 წლის წინ, აბა, რამდენმა იცოდა მსოფლიოში საქართველოს არსებობა? 15 წლის წინ არშემდგარი სახელმწიფოების ჩამონათვალში მოგვიხსენიებდნენ; დღეს კი ევროკავშირთან ასოცირებული და ნატოს წევრობის მაძიებელი ქვეყანა ვართ. უამრავი პრობლემით, გაფლანგული შესაძლებლობებითა და დროით, მაგრამ ვართ, მე ვიტყოდი, იმედისმომცემი სახელმწიფო. რა ფუნქცია აქვს დამოუკიდებელ საქართველოს დანარჩენი მსოფლიოსთვის? პირველი ფუნქცია ზოგადად მოვხაზე წინა შეკითხვაზე პასუხისას - საბჭოეთის ნანგრევებზე, არც თუ სახარბიელო გარემოში შესაძლებელია თანამედროვე დემოკრატიის აშენება და ჩვენ ამას ვაკეთებთ. ისე არ გამიგოთ, თითქოს მე ჩვენი დემოკრატიული (და სხვა) განვითარების დღევანდელი დონით კმაყოფილი ვიყო, მაგრამ ვექტორი მკაფიოა და მას მივყვებით. ამდენად, საქართველო მართლაც შეიძლება ერთგვარ ორიენტირად გამოდგეს მათთვის, ვინც გლობალურ მოზაიკაში თავისი ადგილის ჯერ კიდევ გააზრება/ძიების პროცესშია და მათთვისაც, ვინც ლიბერალურ დემოკრატიას მხოლოდ სიტყვის მასალად არ განიხილავს. ეს გახლავთ ჩვენი მთავარი ღირებულებითი ფუნქციაც, ჩვენდამი საერთაშორისო ინტერესის მიზეზიც და ჩვენი პასუხისმგებლობაც; ევროპული საქართველოს პროექტის წარუმატებლობა მხოლოდ ჩვენი მარცხი არ იქნება. მეორე (პრაქტიკული, ან, თუ გნებავთ, კომუნიკაციური) ფუნქცია - რეგიონების დამაკავშირებლის - კი იმდენად გამოიკვეთა, რომ მასზე სიტყვას აღარ გავაგრძელებ. ფაქტორები, რომლებიც კრავს საქართველოს ერთიან სახელმწიფოდ, ერთ სხეულად... ერთიანი ერის განცდა საერთო კულტურის საფუძველზე. ჩვენი კულტურა ევროპულია თავისი არსით და უნიკალური - თავისი გამოვლინებებით, რაც დამახასიათებელია ევროპული კულტურულ-ცივილიზაციური სივრცისთვის. ბუნებრივია, არ ვიტყვი, თითქოს საქართველოს მთელი ტერიტორია ამ თვალსაზრისით ჰომოგენურია, მაგრამ დამოუკიდებლობის პირველი წლების მარაზმი, როცა მოქალაქეების დახარისხება ხდებოდა სხვადასხვა ნიშნის მიხედვით, წარსულს ჩაბარდა. ნელ-ნელა ხერხდება საბჭოთა პერიოდში თავდაყირა დაყენებული პირამიდის ნორმალურ მდგომარეობაში მოყვანაც - სახელმწიფო მოქალაქისთვის და არა მოქალაქე სახელმწიფოსთვის. რაც უფრო წარმატებული - თავისუფალი, შეძლებული, უსაფრთხო - იქნება სახელმწიფო საქართველო, რაც უფრო ნაკლებად ჩაერევა იმ საქმეებში, რომლებსაც ინდივიდები და საზოგადოება უმაგისოდაც მოაგვარებენ, მით უფრო ლოიალური მოქალაქეები ეყოლება, მით უფრო ჯანსაღი ორგანიზმი იქნება. „წარსულის გაკვეთილები“ - რამდენად ითვალისწინებენ მომდევნო ხელისუფლებები წინამორბედთა მაგალითებს? ითვალისწინებენ ცუდად. სამწუხაროდ, ქვეყანაში ჯერ კიდევ ჩამოუყალიბებელია სტაბილური პოლიტიკური ელიტა, მდგრადი პარტიული სპექტრი (იშვიათი გამონაკლისის გარდა), რის გამოც მყიფეა საკუთრივ პოლიტიკური სისტემა. ხელისუფლების მაღალ ეშელონებში ხშირად ხვდებიან შემთხვევითი ადამიანები, ვისაც არ გაუვლია პარტიულ-პოლიტიკური სკოლა. მათი „წელთაღრიცხვა“ იწყება იმ მომენტიდან, როცა ისინი გარემოებების (და არა უნარის, ნიჭის, შესაბამისი ცოდნისა და გამოცდილების) წყალობით აღმოჩნდებიან ხოლმე მაღალ თანამდებობებზე. ბუნებრივია, მათ არ აქვთ „ინსტიტუციური მეხსიერება“ - არ „იხარშებოდნენ“ პოლიტიკურ გარემოში, კრიტიკულად და სიღრმისეულად არ შეუფასებიათ პოლიტიკური პროცესი, მისი მონაწილეები და მათ შორის ურთიერთობები. ამიტომაც უნებლიეთ დააბიჯებენ ხოლმე ფოცხს, რომლის ტარიც მწარედ ურტყამს შუბლში ზუსტად ისევე, როგორც მათ წინამორბედებს. მნიშვნელოვანწილად, ეს იმის შედეგია, რომ ჩვენი მოსახლეობის მოზრდილ ნაწილში კვლავაც არის მორიგი „მესიის“ მოთხოვნილება, რომელიც მოუგვარებს მას პრობლემებს. ან, რატომღაც, ისევე წარმატებულად შეძლებს სახელმწიფოს მართვას, როგორი წარმატებითაც მღეროდა, ცეკვავდა, ან ჭიდაობდა. ცხოვრებაში შეიძლება ასეც მოხდეს, მაგრამ განა უფრო საიმედო არ იქნება, თუკი პოლიტიკას პროფესიონალ პოლიტიკოსებს მივანდობთ? „მესიის“ თემას კი პოლიტიკურიდან იმ სივრცეში დავაბრუნებთ, სადაც მისი ადგილია... საკრალურ ქართულ კითხვაში - გვეშველება რამე? - იგულისხმება, თითქოს შველა ვიღაცამ უნდა გვიბოძოს, რაც საფუძველშივე მცდარია: თუკი გვაქვს ჩვენი სახელმწიფო, თავს ჩვენვე უნდა ვუშველოთ. ჩვენ-ჩვენს ადგილებზე კეთილსინდისიერი შრომით. სამოქალაქო ომი, სეპარატული რეგიონები, ხავერდოვანი რევოლუცია, ომი რუსეთთან, პერმანენტული საპროტესტო ტალღები... სად შეიძლება მიიყვანოს განვითარების ამ ზიგზაგებმა დამოუკიდებელი სახელმწიფო? უნდა მიგვიყვანოს პლურალისტურ, კონკურენტულ, ლიბერალურ ევროპულ დემოკრატიამდე. არაფერი ისეთი ჩვენს თავს არ ხდება, რაც ევროპელებს არ გადახდენიათ. უბრალოდ, უფრო დინამიკურ დროში ვცხოვრობთ და მოვლენებიც უფრო „დაპრესილია“: ჩემი თაობის ქართველები იმდენის მოწმენი და მონაწილენი გავხდით, რასაც რომელიმე პატიოსანი შვედების სულ მცირე სამი თაობა დასჭირვებია. და ისიც გვახსოვდეს, რომ დამოუკიდებლობას თავისი ფასი აქვს - მორალურ მონაპოვრებს ფიზიკური დანაკარგები სდევს ხოლმე თან. იმავდროულად, თუკი ჩვენს შიდა საქმეებში ხელის ფათურის საშუალება მივეცით მათ, ვისაც სხვაგვარად და სხვაგან წარმოუდგენია ჩვენი მომავალი, შეიძლება კვლავ იმ სივრცეში ამოვყოთ თავი, საიდანაც ზიგზაგებით, წაფორხილებით, ერთსა და იმავე ფოცხზე მრავალგზის დაბიჯებით გამოვრბივართ აგერ უკვე მეოთხედი საუკუნეა.. ხედავთ თუ არა საფრთხეს - საქართველომ შეიცვალოს ისტორიული პოლიტიკური კურსი - კურსი დასავლეთისკენ? და თუ ხედავთ, რა განაპირობებს ამ საფრთხეს? ყბადაღებული „პოლიტკორექტულობა“ (როცა ერიდებიან, რომ მოვლენას თავისი სახელი უწოდონ) მოითხოვს, რომ გიპასუხოთ „არა“, მაგრამ ანალიტიკოსის სინდისი მაიძულებს, გითხრათ, რომ ვხედავ. უფრო სწორად - ვხედავ საფრთხეს, რომ ამ კურსიდან შეიძლება გადაგვახვევინონ. ეს შეიძლება მოხდეს, თუკი სრულ თანხვედრაში მოვა (სინერგიას შეიძენს) შიდა და გარე ფაქტორების ერთობლიობა, რადგან ცალ-ცალკე აღებული არც ერთი მათგანი საკმარისი არაა ამგვარი კატაკლიზმის (რომ არ ვთქვათ - კატასტროფის) გამოსაწვევად. შიდა ფაქტორებში ვგულისხმობ ადგილობრივ ვაი-პატრიოტებს, სტალინისტებს, სხვა ჯურის შეგნებულ თუ სტიქიურ ფუნდამენტალისტებს, მანიებითა და ფობიებით შეპყრობილ, ინდივიდუალური თუ სახელმწიფოებრივი დამოუკიდებლობის მიმართ უპასუხისმგებლოდ განწყობილ ადამიანებსა და მათ დაჯგუფებებს, ვისაც „პატრონი სჭირდება“. აგრეთვე - მხოლოდ საკუთარ ამბიციებზე ფოკუსირებულ საჯარო პერსონებს, ვინც ამ ამბიციების დასაკმაყოფილებლად ყველაფერზეა წამსვლელი. ჩვენი პატრონობის მსურველი კი აგერ - ჩრდილოეთ საზღვარს გადაღმა და, ნაწილობრივ, ჩვენს საზღვრებს შიგნითაცაა და სულაც არ ზის გულხელდაკრეფილი. თუ ამას კიდევ ერთი გარე ფაქტორი დაემატა - დასავლეთის ინერტულობა, სტრატეგიის უქონლობა, ჩვენი ლეგიტიმური არჩევანის და მისივე - დასავლეთის - ინტერესების დაცვის, საჭირო დროს საჭირო გადაწყვეტილების მიღებისა და ამ გადაწყვეტილების აღსრულების უუნარობა, მაშინ მოგვიწევს მძიმე ბრძოლის გაგრძელება იმისთვის, რაც თითქოს უკვე მოვიპოვეთ დამოუკიდებლობის 25 წლის განმავლობაში. საქართველოს ახალი გამოწვევა - არაფორმალური მმართველობა, რამდენად მნიშვნელოვნად აფასებთ ამ საფრთხეს? რატომ - ახალი? ხელისუფლების პერსონიფიკაციის მაღალი ხარისხი, განა, ახალია ჩვენთვის? განა ქართულ პოლიტიკაში ინსტიტუციური ურთიერთობები უკვე დომინირებს პერსონალურზე? არაფორმალური მმართველობა სხვადასხვანაირად იჩენდა თავს შევარდნაძის, სააკაშვილისა თუ ივანიშვილის „შესრულებით“, მაგრამ ჩვენი ცხოვრების თანმხლები ფაქტორი იყო მუდამ. სხვა საქმეა, რომ დღევანდელ ეტაპზე ამან, სწორედაც რომ, ყველაზე უფრო არაფორმალური სახე შეიძინა, როცა ზოგიერთ გადაწყვეტილებაზე გავლენას ახდენს სახელისუფლებო სტრუქტურებიდან გასული პირის ჭარბი ავტორიტეტი. ამის ღიად თქმის უფლება მაქვს იმიტომ, რომ წინააღმდეგი ვიყავი (ჩემს თანაპარტიელ რესპუბლწიკელებთან ერთად) მისი არაფორმალურ სივრცეში დროზე ადრე გადანაცვლებისა და მან ეს იცის. წინააღმდეგი ვიყავი არა მხოლოდ იმიტომ, რომ მან თანამდებობის შეუსაბამო მემკვიდრე დატოვა მთელი ორი წლით, არამედ იმიტომაც, რომ სწორედ ამ ორი წლის შედეგად საუბარი არაფორმალურ მმართველობაზე არც თუ უსაფუძვლო გახდა. რაც აკნინებს კანონის უზენაესობაზე დაფუძნებული გამჭვირვალე მმართველობის დემოკრატიულ პრინციპს. მეორე მხრივ კი ეს ვითარება გამოძახილია იმ მდგომარეობისა, რაზეც ზემოთ მოგახსენეთ - ჩამოუყალიბებელი ელიტა, არამდგრადი პარტიულ-პოლიტიკური სპექტრი, ბევრი შემთხვევითი ადამიანი ხელისუფლებაში, ვინც თავად ესწრაფის სხვისი ავტორიტეტის გავლენის ქვეშ მოქცევას. დაუმატეთ ამას „მესიის მოთხოვნილება“ მოსახლეობაში და მივიღებთ არსებული მდგომარეობის ახსნას. მივიჩნიოთ, რომ ეს ყოველივე დაღვინების თანმხლები პროცესია და თუკი პირველივე „ოთხწლედის“ (არჩევნებს შორის პერიოდს ვგულისხმობ) შემდეგ პრობლემა მოგვარდა, ე.ი. საქმეც არცთუ ურიგოდ გვქონია. იზრდება თუ არა, და თუ კი, რამდენად დინამიკურად - საზოგადოების პოლიტიკური კულტურა? იზრდება. არა იმ ტემპით, რომელსაც ვისურვებდი, მაგრამ იზრდება. ასეთ მაგალითს მოგიყვანთ. ვთქვათ, ათი წლის წინანდელ საზოგადოებრივი აზრის გამოკითხვებში, როცა რესპონდენტს უნდა აერჩია რაღაცის მიმართ დამოკიდებულების ყველაზე უკეთ ამსახველი ერთ-ერთი პასუხი - „სრულიად ვეთანხმები“, „უფრო ვეთანხმები, ვიდრე არა“, „უფრო არ ვეთანხმები“, „სრულიად არ ვეთანხმები“, დიდი უმრავლესობა ირჩევდა პირველ ან მეოთხე (კატეგორიულ) ვარიანტს. დღეს უფრო ხშირია მეორე ან მესამე ვარიანტის პასუხები, ანუ სიყვარულ-სიძულვილის ემოციური მდგომარეობიდან მოქალაქე გადავიდა უფრო მოზომილი, დაფიქრებული, თუ გნებავთ - ეჭვნარევი არჩევანის რეჟიმში. და ეს კარგია, რადგან ცხოვრება ჩვენგან „კი“-„არა“ ტიპის მარტივ პასუხებს კი არა, უფრო რთულ - „კი, მაგრამ“ და „არა, თუმცა“ შინაარსის პასუხებს მოითხოვს. მით უფრო - ისეთ რთულ სფეროში, როგორიცაა პოლიტიკა. და ბოლოს, რას მიიჩნევთ ახლო მომავლის ყველაზე მნიშვნელოვან გამოწვევად? ორი ფუნდამენტური ღირებულების სინქრონულ დაცვა/გაძლიერებას - თავისუფლებისა და უსაფრთხოების. ანუ, თავისუფლებას უსაფრთხოება არ უნდა გადავაყოლოთ, ხოლო უსაფრთხოებას - თავისუფლება. აბა, სხვა რაა დამოუკიდებლობა, თუ არა უსაფრთხოებით უზრუნველყოფილი თავისუფლება? ესაუბრა ზურაბ ვარდიაშვილი. ჟურნალი ლიბერალი #170, მაისი, 2016 2016-05-24 08:49:00


text: მოგესალმებით საჯარო რეესტრის ეროვნული სააგენტო გთავაზობთ ტერიტორიულ სარეგისტრაციო სამსახურებთან ელექტრონული საქმისწარმოების პროგრამულ უზრუნველყოფას. თქვენ საშუალება გეძლევათ, საჯარო რეესტრის ეროვნული სააგენტოს ტერიტორიულ სარეგისტრაციო სამსახურში მისვლის გარეშე, მარტივად ელექტრონული ფორმით წარმოადგინოთ განცხადება და ელექტრონული ფომით მიიღოთ თქვენს განცხადებაზე შესაბამისი პასუხი, განცხადებით მოითხოვოთ ნებისმიერი საჯარო ინფორმაცია საჯარო რეესტრში დაცული მონაცემების შესახებ, აგრეთვე საკადასტრო რუკისა და ორთოფოტოს მომზადება, ასლების მიღება, ასევე მოიძიოთ და მიიღოთ თქვენს მიერ საჯარო რეესტრის ეროვნული სააგენტოს კანცელარიაში წარმოდგენილი ადმინისტრაციული საჩივრის განხილვის შედეგად მიღებული გადაწყვეტილება. ელექტრონული საქმისწარმოების პროგრამული უზრუნველყოფით სარგებლობა საშუალებას გაძლევთ ელექტრონული ფორმით შემოიტანოთ განცხადება, ან მოიძიოთ და მიიღოთ ელექტრონული ფორმით წერილზე დატანილი 15 ნიშნა ნომრის მითითებით თქვენს მიერ ტერიტორიულ სარეგისტრაციო სამსახურში წარდგენილი განცხადების პასუხი, ასევე საჯარო რეესტრის ეროვნული სააგენტოს კანცელარიაში წარმოდგენილი ადმინისტრაციული საჩივრის განხილვის შედეგად მიღებული გადაწყვეტილება.


text: მოქმედება მიმინარეობს iმის შემდეგ რაც ციილიზაცია დედამიწაზე გადაშენდა, საშინელი ატომური ომის შედეგად. დედამიწის ატმოსფეროში არის ერი კოსმოსური თანამგზავრი სადაც გადარჩენილეი არიან. iსინი არიან რომლებმაც მოახერხეს გადარჩენა და ამ ხომალდზე როგორც ტყვეეი და დამნაშავეეი არიან. თანამგზავრის ხელმძღვანელი გადაწყვეტს გაუშვას დედამიწაზე 100 ახალგაზრდა, რათა დარწმუნდეს, რომ iქ ცხოვრება iსევ შესაძლებელია . . . დასახელება: ასეული სეზონი 2 / aseuli sezoni 2 როლებში: ლინდსი მორგანი, მარი ავგეროპოლუსი, ელიზა ტეილორ კოტერი და სხვები


text: მღრღნელები - ბიოლოგიური და სამედიცინო ტერმინები და ცნებები მღი მღრ უმაღლესი ძუძუმწოვრების ერთ-ერთი რიგია. სხვა ძუძუმწოვრებისგან განსხვავდებიან კბილების თავისებური აგებულებით. გააჩნიათ სწრაფი გამრავლების უნარი. სოფლის მეურნეობისათვის მავნე მღრღნელებია: მემინდვრია, ტყის თაგვი, ზაზუნა და სხვ. ზოგიერთი მღრღნელი (ბინის თაგვი, ვირთაგვა) ავრცელებს სხვადასხვა მძიმე დაავადებას, როგორებიცაა შავი ჭირი, ტულარემია, ტიფი, დიზენტერია და სხვ. სპეციალურად მოშენებულ თაგვებს, ვირთაგვებს, ზაზუნებს და სხვ. იყენებენ როგორც ლაბორატორიულ ცხოველებს.


ანა გომესი: მინდა, შევაქო პროფესიონალიზმი, რომლითაც ეს არჩევნები იყო ორგანიზებული - ინფო9 ანა გომესი: მინდა, შევაქო პროფესიონალიზმი, რომლითაც ეს არჩევნები იყო ორგანიზებული 17:36 / 09.10.2016 „ეს არჩევნები იყო ძალიან კონკურენტული, რაც ძალიან მნიშვნელოვანია საქართველოს დემოკრატიის კონსოლიდირებისთვის“ - ამის შესახებ ევროპარლამენტის სადამკვირვებლო მისიის ხელმძღვანელმა ანა გომესმა პრესკონფერენციაზე განაცხადა. მისი განცხადებით, საქართველო ევროკავშირის დღის წესრიგში საკმაოდ მნიშვნელოვან ადგილს იკავებს. როგორც გომესმა აღნიშნა, ასოცირების შეთანხმება, ვიზალიბერალიზაციის სამოქმედო გეგმის ბოლომდე შესრულება, რეგიონული უსაფრთხოების გარემო, ენერგეტიკის განზომილება ეს ის რამდენიმე სფეროა, რომელიც წარმოჩენილია საქართველო-ევროკავშირის ურთიერთობებში. "გვაქვს იმის შესაძლებლობა, რომ ეს ყველაფერი გვეთქვა საქართველოს ხელისუფლებასთან და ყველა პარტიასთან შეხვედრების დროს. ევროკავშირის დელეგაცია შედგებოდა პარლამენტის შვიდი წევრისგან, რომლებიც წარმოადგენენ ოთხ უმსხვილეს პოლიტიკურ ჯგუფს. ჩვენ აბსოლუტურად ვეთანხმებით წინასწარ განცხადებას, რომელიც საერთაშორისო საარჩევნო სადამკვირვებლო მისიის სახელით გაკეთდა. მინდა ხაზი გავუსვა, რომ ჩვენ ერთად ვდგავართ საქართველოსა და ქართველი ხალხის მხარდასაჭერად. კიდევ მინდა ხაზი გავუსვა რამდნიმე ელემენტს. უპირველეს ყოვლისა, მინდა შევაქო პროფესიონალიზმი, რომლითაც ეს არჩევნები იყო ორგანიზებული, ასევე ის, თუ როგორ მოხდა პროცესის მართვა გუშინ, მიუხედავად იმისა, რომ დათვლის დროს პრობლემები გაჩნდა, როგორც ეს აღნიშნულია წინასწარ ანგარიშში. მნიშვნელოვანია, რომ ქალების მონაწილეობა თვალსაჩინო იყო საარჩევნო უბნების მმართველობაში და ჩვენ ვისურვებდით, რომ მათი მონაწილეობა დაგვენახა საქართველოს პოლიტიკური ცხოვრების ყველა დონეზე და ვიმედოვნებ, რომ ეს იქნება ისევე ფართო, როგორც ეს გუშინ ვნახეთ და რომ პოლიტიკური პარტიები აუცილებელ ნაბიჯებს გადადგამენ ამ მიმართულებით",- აღნიშნა გომესმა. მისივე განცხადებით, ერთი ასპექტი, რომელიც აუცილებლად უნდა იყოს გათვალისწინებული არჩევნების ადმინისტრირების დროს მომავალში, არის ის, რომ პოლიტიკური პარტიების და სამოქალაქო საზოგადოების წარმომადგენლები აღარ იყვნენ ასეთი დიდი რაოდენობით საარჩევნო უბნებზე, რომ უბნები არ გადაიტვირთოს და ამან ხელი არ შეუშალოს საარჩევნო პროცესებს. "ზოგადად კენჭისყრის დღეს ძალინ უმტკივნეულოდ გაიმართა, ეს განსაკუთრებით აღსანიშნავია იმის ფონზე, რომ გარკვეული ძალადობრივი შემთხვევები მოხდა წინასაარჩვენო პერიდოში, კერძოდ კი ააფეთქეს არჩევნებში მონაწილე პარლამენტარის მანქანა. ხელისუფლება ცდილობდა, რომ წესრიგი შეენარჩუნებინა, მაგრამ პოლიტიკური პარტიების მორალური ვალდებულებაა, რომ წვლილი შეიტანონ კამპანიის მშვიდ ტონში. ძალადობის ყველა შემთხვევა გულმოდგინედ უნდა იყოს გამოძიებული დაყოვნების გარეშე და სამართლის დამრღვევი პირები მართლმსაჯულების წინაშე უნდა წარდგნენ, კორცხელის ინციდენტის ჩათვლით. დაუსჯელობა მიუღებელია და იქნება მიუღებელი. ამას გარდა, უკანონო ჩანაწერების გავრცელება არღვევს ადამიანების პირად ცხოვრებას, ამან ასევე გავლენა მოახდინა საარჩევნო პროცესზე და მოხდა ყურადღების გადატანა სხვა საკითხებზე. რაც შეეხება არჩევნების პროცესებს, ეს ჯერ არ დამთავრებულა, უნდა მოხდეს ხმების დათვლა და შეჯამება და საბოლოოდ შედეგების გამოცხადება. იმისთვის რომ დავუპირისპირდეთ ყველა სპეკულაციას, ჩვენ მოვუწოდებთ, რომ ყველა დონეზე იყოს გადამოწმებული შედეგები და გამოქვეყნდეს, როგორც კი იქნება ხელმისაწვდომი ცესკოში. მინდა ხაზი გავუსვა თუ რამდენად მნიშვნელოვანია დემოკრატიულ პროცესებში იდეების გაზიარება. ჩვენ გაგვაოცა იმან, რომ ძირითადი პარტიების ლიდერებს შორის დებატები ვერ გაიმართა. შიძლება ამას თავისი მიზეზები აქვს, მაგრამ უნდა გვახსოვდეს, რომ დებატები ეს არის სწავლის პროცესი დემოკრატიაში და რომ მოქალაქეებს აქვთ უფლება, მოუსმინონ პროგრამებს და შეხედულებებს, რომელთა მიმართ მათ შესაძლოა სხვა აზრი გააჩნდეთ. და ბოლოს, მინდა აღვნიშნო, რომ დიდი დისბალანსი გამოვლინდა ფინანსების მოძიებაში. ეს მართლაც ძალიან გამაოგნებელია. საქართველომ ამბიციური ნაბიჯები გადადგა საერთაშორისო სტანდარტების დასაკმაყოფილებლად, რათა უზრუნველყო თანაბარი პირობები სხვდასხვა მონაწილე მხარისთვის. რაც შეეხება ძალადობის შემთხვევებს, რომლებიც განხორციელდა კამპანიის ბოლო კვირას, დაშინების და ძალადობის ფაქტებს, ამასტან დაკავშირებით მინდა აღვნიშნო, რომ ყველაფერი უნდა გაკეთდეს, რომ თავიდან იქნას აცილებული ძალადობის ესკალაცია ასევე არჩევნების მეორე ტურის განმავლობაში. ეს არის შესაბამისი უწყებებისა და მონაწილე მხარეების ვალდებულება, რომლებმაც ყველაფერი უნდა გააკეთონ იმისთვის, რომ ძალადობა შემცირდეს", - განაცხადა ანა გომესმა.


text: თამარ ჩიქოვანი, გიორგი კაკაბაძე, თბილისი წინა კვირის რუსეთის პრესაში გამოქვეყნებული წერილები მოწმობს იმას, რომ რუსეთ-საქართველოს ურთიერთობაში ჯერ კიდევ ბევრი საკითხია მოუგვარებელი. 14 ივნისის გაზეთი “კომერსანტი” წერს, რომ “საქართველოს საგარეო საქმეთა სამინისტრომ პროტესტი შეუთვალა მოსკოვს რუსეთის მიერ მოქალაქეობის ახალი კანონის მიღებასთან დაკავშირებით. თბილისმა, აგრეთვე, გამოთქვა შეშფოთება იმ ინფორმაციის თაობაზე, რომ აფხაზეთში კონტრაბანდული გზით იარაღი შეაქვთ. რუსეთმა ყველა ბრალდება უკუაგდო”. გაზეთის თქმით, “რუსეთის ახალი კანონი ვრცელდება ყოფილი საბჭოთა კავშირის მოქალაქეებზე, რომლებიც ე.წ. არაღიარებულ სახელმწიფოებში - მათ შორის, აფხაზეთსა და სამხრეთ ოსეთში - ცხოვრობენ და ადგილობრივი მეტროპოლიების ძალაუფლებას არ აღიარებენ, რის გამოც მოქალაქეობის გარეშე არიან დარჩენილნი. მათ ეძლევათ უფლება, რომ საბჭოთა პასპორტი რუსეთის პასპორტზე გაცვალონ. “კომერსანტი” აღნიშნავს, რომ “13 ივნისს საქართველოს საგარეო უწყებამ კატეგორიული ფორმით მოსთხოვა მოსკოვს, შეაჩეროს რუსეთის პასპორტების გაცემა იმ მოქალაქეებისათვის, რომლებიც აფხაზეთის ტერიტორიაზე ცხოვრობენ”. “გარდა ამისა, ნოტაში გამოთქმულია შეშფოთება იმ ინფორმაციის გამო, რომ ბოლო დროს მდინარე ფსოუს საკონტროლო-გამშვებ პუნქტზე, ადლერის მხრიდან, გრძელდება აფხაზეთში იარაღის შეტანა ისე, რომ ამის შესახებ საქართველოს ხელისუფლებას არ ატყობინებენ. საუბარია სასროლ იარაღსა და მძიმე შეიარაღებაზე. რუსეთის მხარე ყველა ამ ბრალდებას უარყოფს. რუსეთის სახელმწიფო სათათბიროს დამოუკიდებელ სახელმწიფოთა თანამეგობრობისა და თანამემამულეებთან ურთიერთობის საქმეთა კომიტეტის თავმჯდომარის ბორის პასტუხოვის თქმით, “რუსეთის ფედერაციის გარკვეული ძალები და კრიმინალური წრეები ცდილობენ, რომ ახალი კანონი არაკეთილსინდისიერი მიზნებისათვის გამოიყენონ”. “რაც შეეხება იარაღს, რუსეთის მხარე ცალსახად ირწმუნება: იმ შემთხვევაში, თუ იარაღი შეაქვთ, ის მხოლოდ და მხოლოდ სამშვიდობო ძალებისთვის არის განკუთვნილი და აფხაზურ მხარეს არ გადაეცემა,” – დასძენს დიპლომატი “კომერსანტის” ფურცლებზე. 13 ივნისის ინტერნეტგაზეთ “უტროს” თქმით, საქართველოდან ჩეჩნეთში ისევ გადადიან დაქირავებული არაბი მებრძოლები და ჩეჩენი ბოევიკები, რომლებსაც იარაღისა და საბრძოლო მასალის პარტიები გადააქვთ რუსეთში. გაზეთი წერს, რომ “არაბმა საველე მეთაურმა ჯაბერმა, რომელსაც რამდენიმე ბაზა აქვს პანკისის ხეობაში, არაერთხელ გადაკვეთა საზღვარი და ტერორისტთა ლიდერს რუსლან გელაევს შეხვდა”. გარდა ამისა, “უტრო” მიიჩნევს, რომ “კვლავ დაფიქსირდა არაბი საველე მეთაურების კონტაქტები საქართველოს სპეცსამსახურების წარმომადგენლებთან. გაზეთი წერს, რომ, რუსეთის სამხედროთა მონაცემებით, ახლახან ჯაბერის ბოევიკებმა ნაღმტყორცნების პარტია მიიღეს”. გაზეთის აზრით, “ისე, როგორც ადრე ხდებოდა, ბოევიკებს შეუძლიათ იარაღის გადატანა საქართველოს ტერიტორიიდან საქართველოს ძალოვანი სტრუქტურების სრული იგნორირების პირობებში”. “უტროს” თქმით, “ჩეჩენ ბოევიკთა არსენალის შევსების ტრადიციულ წყაროდ რჩება საქართველოს სამხედრო ობიექტები და საწყობები, საიდანაც გრძელდება იარაღისა და სამხედრო მასალების მასობრივი დატაცება: კერძოდ, საქართველოს თავდაცვის სამინისტრომ აღიარა , რომ ვაზიანის ბაზიდან 13 სატანკო ტყვიამფრქვევი და 24 რადიოსადგური დაიტაცეს”. 14 ივნისის “ნეზავისიმაია გაზეტა” წერს, რომ თბილისმა მომხდარში “მოსკოვის ხელი” დაინახა და ამერიკულ-ქართული სამხედრო თანამშრომლობის წინააღმდეგ მიმართულ აქციად აღიქვა. გაზეთს მოჰყავს საქართველოს პარლამენტის თავდაცვისა და უშიშროების კომიტეტის თავმჯდომარის ირაკლი ბათიაშვილის სიტყვები: “საქართველოს ძალოვან სტრუქტურებში ინტენსიურად მუშაობს უცხოური აგენტურის განშტოებული ქსელი, რომელიც ყველაფერს აკეთებს იმისათვის, რომ ჩაშალოს ქართული არმიის რეფორმირება და ხელი შეუშალოს ანტიტერორისტული ეროვნული ძალების მომზადების ამერიკული პროგრამის რეალიზებას”. გაზეთი აღნიშნავს, რომ “კომიტეტის თავმჯდომარეს არც იმაში ეპარება ეჭვი, თუ ვისი ნახელავია ტყვიამფრქვევებისა და რაციების დატაცება: მისი თქმით, ამ დივერსიის კვალს მივყავართ საქართველოს ერთ-ერთ მეზობელ სახელმწიფოში, რომლის აგენტები უკვე დიდი ხანია დაფუძნდნენ საქართველოს სხვადასხვა სახელმწიფო სტრუქტურებში, მათ შორის, თავდაცვის სამინისტროში”. შემდეგ “ნეზავისიმაია გაზეტა” წერს, რომ “რუკის ზერელე გადახედვაც საკმარისია იმის გასაშიფრად, თუ რომელ მეზობელს მიაწერს თბილისი “ბოროტი” გეგმების განხორციელებას”. გაზეთის თქმით, “სომხეთსა და აზერბაიჯანს უკვე დიდი ხანია ნატოზე უჭირავთ თვალი. თურქეთზე ხომ ლაპარაკიც ზედმეტია – სწორედ რომ, თურქეთი ეხმარება საქართველოს ყველაზე აქტიურად არმიის რეფორმირებაში, რისთვისაც 30 მილიონი დოლარი გამოყო უკანასკნელი ოთხი წლის განმავლობაში. რჩება რუსეთი”. “მოსკოვის ხელზე” თბილისში პირდაპირ არ ლაპარაკობენ, რაც, “ნეზავისიმაია გაზეტას” აზრით, მხოლოდ პოლიტიკური მოსაზრებებით არის განპირობებული.


პირდაპირი უცხოური ინვესტიციების შემცირების ტენდენციასა და დინამიკასთან საქმე არ გვაქვს | ახალი ამბები პირდაპირი უცხოური ინვესტიციების შემცირების ტენდენციასა და დინამიკასთან საქმე არ გვაქვს ავტ.: თაიმერი timer.ge მარტი 12, 2019 15:39 პირდაპირი უცხოური ინვესტიციების შემცირების ტენდენციასა და დინამიკასთან საქმე არ გვაქვს, – ამის შესახებ პრემიერ-მინისტრმა, მამუკა ბახტაძემ მთავრობის სხდომამდე გამართულ ბრიფინგზე განაცხადა ჟურნალისტის კითხვის პასუხად, მიიჩნევს თუ არა, რომ მეტია გასაკეთებელი ახალი პირდაპირი უცხოური ინვესტიციების მოსაზიდად. მამუკა ბახტაძემ ინვესტიციების კლების სამ ფაქტორზე ისაუბრა. როგორც პრემიერ-მინისტრმა აღნიშნა, 2017 წლის და 2018 წლის პირდაპირი უცხოური ინვესტიციების მოცულობას შორის ნახევარი მილიარდი დოლარის სხვაობაზე საუბარი, საიდანაც ყველაზე მსხვილი კომპონენტი გაზის მილსადენია. „ეს ისტორიული მნიშვნელობის პროექტია და ის წარმატებით დასრულდა. მეორე კომპონენტია, რომ ჩვენ ინვესტიცია კი არ შეგვიმცირდა, არამედ ადგილობრივმა რეზიდენტმა იყიდა ძალიან მნიშვნელოვანი წილი უცხოური რეზიდენტისგან. ვსაუბრობთ კონკრეტულ ტრანზაქციაზე, რომელიც პირდაპირი უცხოური ინვესტიციების შემთხვევაში არ აისახება, როგორც ინვესტიციების შემოსვლა, პირიქით. მესამე ეს არის, თავის დროზე, პირდაპირი უცხოური ინვესტიციები, რაც იყო რეალიზებული საქართველოში, მასზე მოხდა ვალდებულების შესრულება და გატანა. შესაბამისად, ჩვენ არ გვაქვს საქმე პირდაპირი უცხოური ინვესტიციების შემცირების ტენდენციასთან და დინამიკასთან“, – განაცხადა მამუკა ბახტაძემ. ამასთან, პრემიერ-მინისტრის განცხადებით, რა თქმა უნდა, საქართველოს მეტი უცხოური ინვესტიცია სჭირდება. „მე ვარ ერთსულოვანი პათოსის, რომ, რა თქმა უნდა, ჩვენ გვჭირდება მეტი პირდაპირი უცხოური ინვესტიციები. ამავე დროს, მინდა აღვნიშნო, ჩემთვის განსაკუთრებით სასიხარულოა, რომ საქართველოში შეიქმნა რესურსი, რომ იზრდება ინვესტიციები. საერთო ინვესტიციები შარშან პირველი სამი კვარტლის განმავლობაში იმიტომ გაიზრდა, რომ ქვეყანაში გაჩნდა ამის რესურსი, მათ შორის რესურსის გაჩენა უზრუნველყო რეფორმებმა, რომელიც ჩვენ განვახორციელეთ“, – განაცხადა საქართველოს პრემიერ-მინისტრმა. მისი შეფასებით, პირდაპირ უცხოურ ინვესტიციებს აქვს ძალიან დიდი მნიშვნელობა, განსაკუთრებით მაღალტექნოლოგიურ ინვესტიციებს, რომლის დეფიციტი, პრემიერის თქმით, საქართველოში ისტორიულად არსებობდა. „შესაბამისად, ჩვენ გვინდა, მაქსიმალური აქცენტი გავაკეთოთ ხარისხზე, სექტორებზე, რომელიც მაღალტექნოლოგიურია, რომ მოვიზიდოთ პირდაპირი უცხოური ინვესტიციები“, – განაცხადა პრემიერმა. მამუკა ბახტაძის თქმით, ამ თვალსაზრისით საჭიროა ახალ იდეებზე მუშაობა და ერთ-ერთი მათგანი არის მნიშვნელოვანი ინიციატივა, რომელიც საქართველოში საერთაშორისო კომპანიების საქმიანობისთვის მეტი სტიმულის მიცემას გულისხმობს. „არსებობს სექტორები, სადაც ჩვენ მეტი ძალისხმევა და მეტი ენერგიის მიმართვა გვმართებს. პირველ რიგში, გამოვყოფდი ენერგეტიკას. რაც შეეხება ენერგეტიკას, აქ მეტი ტემპი შეგვიძლია, გვქონდეს და დარწმუნებული ვარ, გვექნება“, – განაცხადა პრემიერ-მინისტრმა, მამუკა ბახტაძემ.


text: მარგარიტა (ვენესუელა) |მშობ. სახელი: ესპ. Isla Margarita| |გეოგრაფია| |მდებარეობა||კარიბის ზღვა| |კოორდინატები| |ფართობი||1020 კმ2| |სიგრძე||78 კმ| |სიგანე||20 კმ| |სანაპიროს სიგრძე||152 კმ| |უმაღლესი წერტილი||988 მ| |ქვეყანა| |დემოგრაფია| |მოსახლეობა||420 000| |სიმჭიდროვე||411,76 ად. /კმ2| გეოგრაფია[რედაქტირება | წყაროს რედაქტირება] შედგება ორი მთის მასივისაგან (სიმაღლე 988 და 702 მ-მდე), რომლებიც შეერთებულია 18 კმ ქვიშიანი ყელით. კუნძულის სიგრძეა 78 კმ, მაქსიმალური სიგანე დაახლოებით 20 კმ. სანაპირო ხაზის სიგრძე უდრის 152 კმ-ს. ჰავა სუბეკვატორულია, მშრალი. ჰაერის ტემპერატურა იცვლება 24 °C-იდან 37 °C-მდე. გავრცელებულია ქსეროფიტული ბუჩქნარი და კაქტუსები, მთები შემოსილია ტყით. არის მაგნეზიტის საბადო. ისტორია[რედაქტირება | წყაროს რედაქტირება] მარგარიტას კუნძული აღმოაჩინა ქრისტეფორე კოლუმბმა 1498 წელს. 1561 წელს კუნძული დაიპყრო ესპანელმა კონკისტადორმა ლოპე დე აგირემ. 1814 წელს კუნძულის მოსახლეობამ დაიწყო ომი დამოუკიდებლობისათვის, რომელიც პირველად მოიპოვეს სიმონ ბოლივარის ხელმძღვანელობით. ეკონომიკა[რედაქტირება | წყაროს რედაქტირება] მისდევენ მესაქონლეობას, თევზჭერას, მარგალიტის მოპოვებას. განვითარებულია ტურიზმი. წარმოადგენს ვენესუელის ერთ-ერთ ყველაზე მთავარ საკურორტო ზონას. მარგარიტაზეა საზღვაო კურორტები, ქალაქი ლა-ასუნსიონი. დიდი ქალაქია აგრეთვე პორლამარი. საერთაშორისო ავიარეისები არ მოქმედებს. კუნძულზე მოხვედრა შესაძლებელია ვენესუელის დედაქალაქ — კარაკასიდან. რესურსები ინტერნეტში[რედაქტირება | წყაროს რედაქტირება] ლიტერატურა[რედაქტირება | წყაროს რედაქტირება] - ქართული საბჭოთა ენციკლოპედია, ტ. 6, გვ. 429, , 1983 წელი.


ნათამაშები: 5443 ონლაინ თამაშები Mario ტანკები ონლაინი სროლა ბიჭები ომების თამაშები Balls გონკები ბიჭების სუპერ მარიო Tanchiki Zombie თამაში აღწერა მიმოხილვა ამავე თემაზე DOWNLOAD თამაში თამაში Pearl Harbor თამაშობს: თამაშის აღწერა Pearl Harbor ძალიან ლამაზი ფლეშ თამაში ეძღვნებადიდი ბრძოლაპორტში Pearl Harbor. მიუხედავად იმისა, რომ თქვენ არ გაქვთარსენალში დიდი, მხოლოდ ერთი საავტომობილო ნავი. . თამაში თამაში Pearl Harbor ხაზზე. ტექნიკური მახასიათებლები თამაში Pearl Harbor თამაშის Pearl Harbor დასძინა: 15.02.2011 თამაში ითამაშა: 5443 ჯერ თამაშები, როგორიცაა თამაში Pearl Harbor ზამთრის ბისტრო ★ ★ ★ ★ ☆ Dream catcher ყოველ დღე ★ ★ ★ ★ ★ ვარსკვლავი Makeover Justin Bieber ★ ★ ★ ★ ☆ ვიზიტი მაროკოს ★ ★ ★ ★ ☆ სადღესასწაულო მოდის ★ ★ ★ ★ ☆ Mischievous თევზი ★ ★ ★ ★ ☆ საშობაო ცხელი ★ ★ ★ ★ ☆ დორა ჰელოუინი ★ ★ ★ ★ ☆ Burger მაღაზია სანაპიროზე ★ ★ ★ ★ ☆ სწრაფი დანა ★ ★ ★ ★ ☆ ზეციური slug ★ ★ ★ ★ ☆ Ninja Popcorn ★ ★ ★ ★ ★ პირველი დღე სკოლაში ★ ★ ★ ★ ☆ საშობაო joust ★ ★ ★ ★ ☆ ტანსაცმელი იაპონიის გოგონა ★ ★ ★ ★ ☆ ოფისი fun 9 ★ ★ ★ ★ ☆ თამაში Fire 2 ★ ★ ★ ★ ☆ შობა მოდის Flora ★ ★ ★ ★ ☆ სპორტის საკალათბურთო ხელმძღვანელი ★ ★ ★ ★ ★ Jennifer ვარდების: Babysitter in Love 2 ★ ★ ★ ★ ☆ თქვენი tattoo ★ ★ ★ ★ ☆ შეურიეთ ჩემს ცალი ★ ★ ★ ★ ☆ Barber გამოწვევა ★ ★ ★ ★ ☆ რა არის თქვენი საყვარელი ყვავილების ★ ★ ★ ★ ☆ უფასო თამაში Pearl Harbor იგივე ჩამოტვირთოთ თამაში:DOWNLOAD


აპლიკაციები, რომლებიც არ უნდა გამოგეტოვებინათ 2013 წელს 2013 წელი ჩემთვის ძალიან მნიშვნელოვანი იყო იმ კუთხით, რომ სწორედ ამ წელს შევცვალე ჩემი გაჯეტი. ოღონდ არამარტო გაჯეტი, საერთოდ, ანდროიდს ვუღალატე და ჩემი ერთგული გალაქსი ნექსუსის ნაცვლად, აიფონ 5s ვიყიდე. ამან, რა თქმა უნდა, ჩემი ყოველდღიური ცხოვრებაც შეცვალა. ვისაც დიდი ხანია უკვე სმარტფონი გაქვთ, ალბათ, მიხვდებით, თუ რას ნიშნავს, როცა საკუთარ გაჯეტზე იმდენად ხარ მიჯაჭვული, რომ თითქმის მთელი ცხოვრების ამ პატარა მოწყობილობაში მოქცევას ცდილობ. მოკლედ, ბევრი რომ არ ვილაპარაკო, მას შემდეგ, რაც ანდროიდიდან ეფლზე გადავედი, მნიშვნელოვნად შეიცვალა ის აპლიკაციებიც, რომლებსაც ყოველდღიურად მოვიხმარ. დღევანდელ პროგრამას სწორედ ამ აპლიკაციებს მივუძღვნი, ანუ მოგიყვებით იმ აპებზე, რომლებიც ეფლის ეპ სტორზეა ხელმისაწვდომი და რომლებიც ძალიან გაგიმარტივებდნენ ცხოვრებას 2013 წელს. პირველი ასეთი აპლიკაციების სიაში Feedly-ა - ბრწყინვალე აპი, რომლის დაყენებაც მეგობარმა მირჩია მაშინვე, როგორც კი ჩემი ახალი აიფონი ვაჩვენე. ფიდლი რსს რიდერია, ერთ-ერთი ყველაზე დახვეწილი რიდერი, რაც კი ოდესმე გამომიყენებია. აპლიკაცია პირად ნიუს სტენდს გიქმნით. საჭიროა მხოლოდ შეიყვანოთ თქვენი საყვარელი საიტები, იუთუბ ჩენელები, ბლოგი და, მოკლედ, ნებისმიერი გვერდი, რომელსაც ხშირად სტუმრობთ ინტერნეტში. ამ გვერდებზე გამოჩენილ სიახლეებს აპლიკაცია ავტომატურად ახარისხებს, თქვენ მიერ მითითებული კატეგორიების მიხედვით ნიუს ფიდში ალაგებს და გიქმნით ერთგვარ პერსონალურ ჟურნალს, რომელშიც მხოლოდ ის საინფორმაციო ნიუსებია, რომლებიც გაინტერესებთ, მხოლოდ ის მუსიკა, რომელსაც უსმენთ, მხოლოდ ის სპორტული სიახლეები, რომლებიც გინდათ იცოდეთ და ა.შ. ფიდლის უპირატესობა სხვა რიდერებზე, ჩემი აზრით, მისი დიზაინიცაა, რომელიც მაქსიმალურად მარტივს ხდის დაფავორიტებული საიტების სერფინგს. ერთ-ერთი მთავარი დანიშნულება, რაც ნებისმიერ სმარტფონს აქვს, ჩემი აზრით, ყოველდღიური ცხოვრების გამარტივებაა, ანუ ბენეფიტი, რომელიც არ შეგიძლია რეალურად გქონდეს, შესაძლებელია ვირტუალური სივრცისგან მიიღო. მაგალითად, ხომ გინახავთ ფილმები, სადაც ძალიან მდიდარ და გავლენიან ტიპებს პერსონალური ასისტენტები ჰყავთ - აი, ისეთი ასისტენტები, რომლებიც ყველა ორგანიზაციულ პრობლემას მათ მაგივრად აგვარებენ, ყოველთვის ახსენებენ, თუ როდის რა უნდა გააკეთონ და ა.შ. სწორედ ასეთი ასისტენტი გაგიჩნდებათ მაშინვე, როგორც კი თქვენს აიფონში Omnifocus-ს დააყენებთ. აპლიკაცია საშუალებას გაძლევთ ზუსტად განსაზღვროთ თქვენი გრაფიკი, ჩაიწეროთ შენიშვნები და მისდიოთ მნიშვნელოვან გეგმებს ისე, რომ არასდროს არაფერი გამოგეპაროთ. ომნიფოკუსი გიქმნით „To Do List“-ებს და ყოველთვის შეგახსენებთ, რომ ამ სიას აუცილებლად უნდა მიჰყვეთ. ასევე აპლიკაციის ყველაზე კარგი თვისება ისაა, რომ ნებისმიერ სიას, რომელსაც ადგენთ, ის ერთგვარი იერარქიით ალაგებს და შეგახსენებთ მხოლოდ მაშინ, როცა აუცილებლად გჭირდებათ ამის შეხსენება. ჩემი ცხოვრება გაცილებით მარტივი გახადა „Mint”-მა მას შემდეგ, რაც ფინანსებზე მთელი ზრუნვა ამ აპლიკაციას ურცხვად შევაჩეჩე. ეს ყველაფერი ჩემს ბიუჯეტსაც დაეტყო და, საერთოდაც, თუკი შევძლებ და „მინტის“ მითითებებს არ გადავუხვევ, მგონი, 2014 წელს საკმაოდ კარგი დანაზოგითაც დავასრულებ. მართალია, ეს არც ისე ახალი აპლია, მაგრამ მე მისი გამოყენება სწორედ მაშინ დავიწყე, როცა ჩემი ძველი გაჯეტი ახლით შევცვალე. „მინტი“ პირადი ფინანსური მენეჯერია, რომელიც უმარტივესია მოხმარებისთვის და ავტომატურად გითვლით, თუ რა კატეგორიაში რამდენი ფულის დახარჯვის უფლება გაქვთ თვის განმავლობაში. აპლიკაცია ძალიან გამოადგება მათ, ვინც ცდილობს გარკვეული თანხა გადადოს, მაგალითად, ზაფხულისთვის ან, თუნდაც, მათ, ვინც ფიქრობს, რომ ნორმალური ხელფასი აქვს, მაგრამ თვიდან თვემდე მაინც არ ჰყოფნის. მოკლედ, თუკი გსურდათ, რომ გყოლოდათ ფინანსური მენეჯერი, რომელიც თქვენს ფინანსებს მოაწესრიგებდა, აუცილებლად გადმოწერეთ „მინტი“. საერთოდ, როცა სმარტფონი გაქვს, ყოველთვის გსურს რაიმე თამაში გადმოწერო და თავისუფალ დროს ითამაშო ხოლმე. მოკლედ, ერთია სურვილი და მეორე ის, რომ როგორც კი ეპ სტორზე შედიხარ, იქ უამრავი თამაში გხვდება, რომელთანაგაც ბევრს ვერ ირჩევ, მერე გადმოწერას ელოდები და ა.შ. თუკი გსურთ, რომ თქვენი გეიმინგ სივრცე მარტივად მოაწესრიგოთ, მე გირჩევთ ცადოთ და გამოიყენოთ „Steam” - აპლიკაცი, რომელიც 2000-ზე მეტ თამაშს აერთიანებს. აპლიკაცია ჩატვირთულ თამაშებს ჟანრებისა და ინტერესების მიხედვით ალაგებს, გიხსნით პირად პროფილს და საშუალებას გაძლევთ არა მარტო ითამაშოთ, არამედ გარკვეული ინტერაქცია გქონდეთ ადამიანებთან, რომლებიც ამავე თამაშებით ერთობიან. სთიმი საშუალებს გაძლევთ გაიცნოთ მეტი ადამიანი, რომლებთანაც საერთო ინტერესი გაკავშირებთ ან შეუერთდეთ ჯგუფებს, შექმნათ კლანები და თამაშის დროსაც კი მისწეროთ საერთოდ უცნობ ტიპებს. პირადად მე თავიდან სთიმი მხოლოდ იმიტომ მომეწონა, რომ ინტერაქციის მსგავსი დონით, უბრალოდ, შეუძლებელია რომელიმე ტურში გაიჭედო ან მისია ვერ შეასრულო. აპლიკაციის დახმარებით აუცილებლად იპოვი ვინმეს, ვინც გამოცდილებას გაგიზიარებს. ოღონდ ეგოისტები თქვენც არ უნდა იყოთ და აუცილებლად უნდა გაუზიაროთ სხვებს თქვენი გამოცდილებაც. აი, სულ ესაა იმ აპლიკაციების მოკლე სია, რომლების გამოყენებაც 2013 წელს დავიწყე და რომლებიც ჩემი ყოველდღიური ცხოვრების ნაწილად იქცნენ. ახლა კი უკვე კვირაა და ჩემი ომნიფოკუსი უკვე მახსენებს, რომ დროა მუშაობას მოვრჩე და ცოტა დავისვენო. პაატა იმნაძე: მეჩვენება რომ მოსახლეობას გრიპით მიზანმიმართულად აშინებენ (25851) რუსთაველის გამზირი 27 წლის წინ - პირველი ფოტოები გამსახურდიას განდევნის შემდეგ (15186) როგორ ვიმოგზაუროთ ევროპაში ყველაზე იაფად (14891) აქ ცხოვრობდა ნარიმანი (13116)


ენა » Xareba.net Xareba.net » რუბრიკები » წმ. მამათა საგანძურიდან » ენა 5-01-2019, 00:02 / ამოსაბეჭდი ვერსია ბევრი ლაპარაკისას ცოდვა აუცდენელია, საკუთარი ბაგეების ამლაგმავი გონიერია. მართლის ენა რჩეული ვერცხლია, ბოროტეულთა გული კი ნამცეცის ოდენაა. მართლის ბაგენი მრავალს მწყემსავენ, ბრიყვები კი თავიანთი უჭკუობით იხოცებიან. განა სამარცხვინო, უკიდურესად სასაცილო არაა, რომ მსახურს, როგორც წესი, საკუთარი საჭიროებისათვის ვიყენებთ, ხოლო ენას, ჩვენი სხეულის ნაწილს, მსახურივითაც კი არ ვექცევით, არამედ ყველაზე უსარგებლო და ამაო საქმეებს ვაკისრებთ? გესლიანი ენა მახვილივით ჩხვლეტს, ბრძენკაცის ენა კი მკურნალია. მართალი ბაგე სამარადისოდ რჩება, მატყუარა ენა კი - წამიერია. ენა შენი, დაე, ყოველთვის გონების კარნახს ემორჩილებოდეს, რადგან გონიერებას მოკლებული სიტყვები ბასრ ეკლებად გექცევა შენვე. ენის მომთოკავი უშუღლოდ იცხოვრებს და ლაყბობის მოძულე ბოროტს აიცილებს. სიბრძნე ზირაქისა, თ. 18-19 ერიდე ენით კიცხევასა და ლალვას, და საერთოდაც, აღვირი ამოსდე შენს ენას. თუ რომელიმე თქვენგანს ღმრთისმოსავი ჰგონია თავი, და ლაგამს არ ამოსდებს ენას, არამედ აცდუნებს თავის გულს, ფუჭია მისი ღმრთისმოსაობა. კათოლიკე ეპისტოლენი იაკობისა, თ. I იღვაწე, ადამიანო, დაეუფლე შენს ენას და არ განამრავლო სიტყვები, რათა არ განამრავლო ცოდვები. ნუ ილაპარაკებ რისხვით აღვსებული, არამედ ყოველთვის სიბრძნით და გონიერებით წარმოთქვი შენი სიტყვა, მსგავსად ჩვენი ყოვლადბრძენი წმიდა მამებისა; მდუმარებაშიც მათ მიბაძე და საუბარშიც, რადგან მათი სიტყვა ყოველთვის აღსავსე იყო სიბრძნითა და გონიერებით, ისევე, როგორც მათი მდუმარება. პატარა გველია ენა, მაგრამ უდიდეს და მრავალ უბედურებას ჩადის; ორმაგი გალავნითაა შემოზღუდული, ანუ - კბილებითა და ტუჩებით, მაგრამ საკმაოდ მოხერხებულად გამორბის. სადაც შეშა არ არის, ცეცხლი ჩაქრება; სადაც ენატანია არ არის, შუღლს ბოლო ეღება. იგავნი სოლომონისა, თ. 26-28 სიკვდილ-სიცოცხლე ენის ხელშია და მისი მოყვარულნი მის ნაყოფს იგემებენ. იგავნი სოლომონისა, თ. 18-19 ქართული ენა - მსოფლიო საოცრებაა! ის არის მუსიკა, მაგრამ არა მიწიერი, არამედ ზეციდან გადმოსული სულიერი მუსიკა! იგია ჩვენი ერისა და ქვეყნის გადამრჩენი. ჭრილობების მიყენება ენითაა შესაძლებელი და ენითვე განიკურნება: „რამეთუ მით ვაკურთხევთ ღმერთსა და მამასა, და მითვე ვსწყევთ კაცთა". „ხოლო მე გეტყვ თქუენ, რამეთუ: ყოველი სიტყუაი უქმი, რომელსა იტყოდიან კაცნი, მისცენ სიტყუაი მისთვის დღესა მას სასჯელისასა" (მათ. 12, 36). განა არ ლაპარაკობს ეს იმის შესახებ, რომ ყოველგვარი ღვარძლიანი და ცრუ სიტყვა არღვევს სამყაროს წესრიგს და შეურაცხყოფს მაცხოვარს? კეთილ თუ ბოროტ სიტყვას, რომელსაც ჩვენ აშკარად და ფარულად, ფიქრში წარმოვთქვამთ, მთელი სამყარო გრძნობს, გრძნობს გრძნობათა შემოქმედიც. როგორ შეიძლება, სიტყვა დაფარული იქნას იმისაგან, ვისთვისაც ყველა ფიქრი ცნობილია?


text: საკუთარი სახელი გოგიტიძე შეიძლება აღნიშნავდეს ერთ-ერთ შემდეგ პიროვნებათაგანს: ამირან გოგიტიძე — ფეხბურთის მწვრთნელი ანზორ გოგიტიძე — პოლიტიკოსი გელა გოგიტიძე — ფეხბურთელი გერმანე გოგიტიძე — კინოწარმოების ერთ-ერთი პიონერი ელიზბარ გოგიტიძე — მეზღვაური ვანო გოგიტიძე — მსახიობი ზვიად გოგიტიძე — პოლიტიკოსი იოსებ გოგიტიძე — გენერალ-მაიორი მამუკა გოგიტიძე — სამხედრო ისტორიკოსი ნიკოლოზ გოგიტიძე — იუსტიციის გენერალ-მაიორი, დიპლომატი სიმონ გოგიტიძე — პედიატრი ფადიკო გოგიტიძე — პირველი ქართველი მფრინავი ქალი ჯემალ გოგიტიძე — პოლიტიკოსი ჯემალ გოგიტიძე — იუსტიციის პოლკოვნიკი ქართული გვარები


text: ტვირთების დისტრიბუცია რუსეთის ფედერაციის ტერიტორიაზე | FS Mackenzie Group ჩვენ ვმუშაობთ ფედერალურ და ადგილობრივ ქსელურ მაღაზიებთან, რეგიონალურ გამანაწილებელ ცენტრებთან. ისინი ამცირებენ შეყოვნების რისკს საქონლის ჩატანისას, ეს კი ძალზედ მნიშვნელოვანია სწრაფფუჭებადი საკვები პროდუქტების გადაზიდვისას.


"მსოფლიო ბანკთან და IFC-სთან ერთად მოვამზადეთ სტრატეგია, რომელიც კონკრეტული დარგების პოპულარიზაციას ისახავს მიზნად" | BM.GE 10:25 ხუთ, 06 August 24.ივლისი .2020 14:37 "მსოფლიო ბანკთან და IFC-სთან ერთად მოვამზადეთ სტრატეგია, რომელიც კონკრეტული დარგების პოპულარიზაციას ისახავს მიზნად" "გვქონდა შესაძლებლობა, ქართველ ექსპერტებთან ერთად განგვეხილა ჩვენი განახლებული ინვესტიციების მოზიდვის სტრატეგია, სადაც, რა თქმა უნდა, იკვეთება კონკრეტული სექტორები, - ამის შესახებ სააგენტო „აწარმოე საქართველოში“ ხელმძღვანელმა მიხეილ ხიდურელმა, მთავრობის ადმინისტრაციაში გამართული შეხვედრის შემდეგ განაცხადა, სადაც ეკონომიკის ექსპერტებთან ერთად, განახლებული ინვესტიციების მოზიდვის სტრატეგიაზე იმსჯელეს. როგორც მან აღნიშნა, შეხვედრაზე ის სექტორები განიხილეს, რასაც საქართველოში ინვესტიციის კუთხით მეტი უპირატესობა აქვს. „ჩვენ მსოფლიო ბანკთან და IFC-სთან ერთად გავაკეთეთ ძალიან საინტერესო სტრატეგია, რომელიც მიზნად ისახავს კონკრეტული დარგების პოპულარიზაციას, 400-ზე მეტ კომპანიასთან კომუნიკაციაზე გასვლას, აქედან ჩვენ უმეტესობასთან გავაგზავნეთ უკვე წერილები და აქტიურ რეჟიმში გვაქვს კომუნიკაცია. განვიხილეთ ის სექტორები, რასაც მეტი უპირატესობა აქვს საქართველოში ინვესტიციის კუთხით და ასევე განვიხილეთ ის შესაძლო ინვესტორების დახმარების სქემები, რომლებიც ჩვენ შეიძლება უახლოეს მომავალში წარვადგინოთ“, - განაცხადა მიხეილ ხიდურელმა. ეკონომიკა აწარმოე საქართველოში მიხეილ ხიდურელი ბიზნესი


"დიდება მოთმინებასა შენსა, უფალო იესო!" - "ღვისმშობლის გოდება"


text: დედამ, გალინა რიაბკოვამ შვილები მე-15 სართულის აივნიდან გადმოყარა მოსკოვის მახლობლად მცხოვრებმა გალინა რიაბკოვამ საკუთარი შვილები მე-15 სართულის აივნიდან გადმოყარა. მან თავისი ქმედება იმით ახსნა, რომ ბავშვებმა თავი მოაბეზრეს. ამის შესახებ ჟურნალისტებს რუსეთის საგამოძიებო კომისიის წარმომადგენელმა აცნობა. ორივე ბავშვი - 4 და 7 წლის ბიჭები - ადგილზევე გარდაიცვალა. შემთხვევის შესახებ სამართლადამცავებს ადგილობრივმა მაცხოვრებელმა შეატყობინა. პოლიციამ ეჭვმიტანილი დედა სახლიდან გასვლისას დააკავა. იგი არაადეკვატურად, თუმცა მშვიდად იქცეოდა. დაკავებულის თქმით, „მისი შვილები ანგელოზები არიან და ახლა ზეცაში იქნებიან“. შემთხვევის დროს ბავშვების მამა სახლში არ იმყოფებოდა. სპეციალისტთა გაცხადებით, გარდაცვლილებს ცემის კვალი არ აღენიშნებათ. მსგავსი სიახლეები აჭარაში სამხედრო პილიციელების დაკავების სპეცოპერაცია მიმდინარეობს. აჭარის პროკურატურის საგამოძიებო სამსახური იმ სამხედრო პოლიციელების აყვანას ახორციელებს, რომლებიც ციხისძირის ინციდენტში მონაწილეობდნენ. რუსეთის მიერ საქართველოში ტერაქტების ორგანიზება გამოძიების შედეგად უკვე ოფიციალურადაა დადასტურებული. ამის შესახებ უკრაინულ გამოცემა "Сегодня"-სთან ინტერვიუში განაცხადა შინაგან საქმეთა მინისტრმა ვანო მერაბიშვილმა. იურიდიული დახმარების სამსახურის სამეგრელოს-ზუგდიდის ბიუროს ადვოკატების გვანცა შელიას და მარინე მიქავას ცნობით, მათი კლიენტები ც.ხ. და ა.მ. ადმინისტრაციული პატიმრობიდან განთავისუფლდნენ. წინა ხელისუფლების პრობლება პროკურატურა და სასამართლო იყო, - ეს განცხადება იუსტიციის მინისტრმა თეა წულუკიანმა მოსამართლეებთან შეხვედრისას გააკეთა. შეხვედრაზე რომელიც ამ წუთებში "ქორთიარდ მერიოტში" თბილისის საქალაქო სასამართლომ საქართველოს შინაგან საქმეთა ყოფილ მინისტრს ბაჩო ახალაიას ორთვიანი წინასწარი პატიმრობა შეუფარდა, გენშტაბის ყოფილი უფროსი გიორგი კალანდაძე და მეოთხე ქვეითი ბრიგადის ყოფილი მეთაურ ზურაბ შამათავა საპატრულო პოლიციის თანამშრომლები გადამზადებას ახალი პროგრამით გაივლიან. გადამზადების კურსის გახნას შინაგან საქმეთა მინისტრი, საქართველოში აკრედიტებული დიპლომატიური კორპუსის და საერთაშორისო დონორი ორგანიზაციის წარმომადგენლები დაესწრებიან.


ზემო ფონიჭალაში N23 კორპუსის მცხოვრებლებს ბინებიდან ტანსაცმელი და პირველადი მოხმარების ნივთები გამოაქვთ | Radio Fortuna - ოფიციალური ვებგვერდი ზემო ფონიჭალაში N23 კორპუსის მცხოვრებლებს ბინებიდან ტანსაცმელი და პირველადი მოხმარების ნივთები გამოაქვთ. სამართალდამცველებმა ექსპერტ-კრიმინალისტების მუშაობის შემდეგ, კორპუსის მცხოვრებლებს ნივთების გამოტანის ნება დართეს. როგორც ცობილია, მაშველები ტერიტორიას სამშენებლო ნაგვისგან დილიდან წმენდდნენ და აფეთქების შედეგად დაზიანებულ კედლებს ამაგრებდნენ. ზემო ფონიჭალაში აფეთქება საცხოვრებელ კორპუსში 15 ნოემბერს დილით მოხდა. ამ დროისთვის არსებული ინფორმაციით, აფეთქება ბუნებრივი აირის დაგროვებამ გამოიწვია, რასაც საცხოვრებელი კორპუსის მე-3 და მე-4 სართულებზე ნგრევა მოჰყვა. ამასთან, დამწვრობის ცენტრის რეანიმაციულ განყოფილებაში აფეთქების შედეგად დაშავებული სამი პირია მოთავსებული. ისინი ერთი ოჯახის წევრები არიან. მაშველები აფეთქების ადგილზე დედა-შვილს დაახლოებით შვიდი საათის განმავლობაში ეძებდნენ. ახალგაზრდა ქალი და მცირეწლოვანი საცხოვრებელი სახლის ნანგრევებში დაღუპულები იპოვეს, გარდაცვლილი ბავშვი აფეთქება ზემო ფონიჭალაში [0] => gardacvlili-bavshvi [0] => 306985 [tag_id] => 2445 [request] => SELECT SQL_CALC_FOUND_ROWS mob1n_posts.ID FROM mob1n_posts LEFT JOIN mob1n_term_relationships ON (mob1n_posts.ID = mob1n_term_relationships.object_id) WHERE 1=1 AND mob1n_posts.ID NOT IN (306985) AND ( mob1n_term_relationships.term_taxonomy_id IN (28949,2445) [ID] => 306487 [post_date] => 2018-11-15 13:53:37 [post_date_gmt] => 2018-11-15 09:53:37 [post_content] => პრეზიდენტობის დამოუკიდებელი კანდიდატი სალომე ზურაბიშვილი, დამწვრობის ცენტრში მივიდა, სადაც ზემო ფონიჭალაში აფეთქების შედეგად დაშავებულები არიან გადაყვანილი. ზურაბიშვილი მათი ჯანმრთელობის მდგომარეობას გაეცნობა. დამწვრობის ცენტრის რეანიმაციულ განყოფილებაში ზემო ფონიჭალაში აფეთქების შედეგად დაშავებული სამი პირია მოთავსებული, ისინი ერთი ოჯახის წევრები არიან. დამწვრობის ცენტრის ხელმძღვანელის, გუგა ქაშიბაძის განცხადებით, დაშავებულებს მეორე-მესამე ხარისხის დამწვრობა აქვთ. თბილისში, ზემო ფონიჭალაში აფეთქება საცხოვრებელ კორპუსში მოხდა. ამ დროისთვის არსებული ინფორმაციით, აფეთქება ბუნებრივი აირის დაგროვებამ გამოიწვია, რასაც საცხოვრებელი კორპუსის მე-3 და მე-4 სართულებზე ნგრევა მოჰყვა. ამასთან, აფეთქების ადგილზე დედა-შვილს ეძებენ. [post_title] => სალომე ზურაბიშვილი დამწვრობის ცენტრში მივიდა, სადაც აფეთქებისას დაშავებულები გადაიყვანეს [post_name] => salome-zurabishvili-damwvrobis-centrshi-mivida-sadac-afetqebisas-dashavebulebi-gadaiyvanes [post_modified] => 2018-11-15 13:53:37 [post_modified_gmt] => 2018-11-15 09:53:37 [guid] => http://old.fortuna.ge/?p=306487 [post_date] => 2017-04-15 14:41:10 [post_date_gmt] => 2017-04-15 10:41:10 [post_content] => ქუთაისში, დავით აღმაშენებლის სახელობის აეროპორტის მახლობლად, გუშინ, ავტოსაგზაო შემთხვევა მოხდა. როგორც "ფორტუნას" შსს-ში განუცხადეს, ავარიას 8 წლის ბავშვის სიცოცხლე ემსხვერპლა, რომელიც ავტომობილში იმყოფებოდა. "საქმეში მხოლოდ ერთი ავტომობილი ფიგურირებს. გარდაცვლილია მცირეწლოვანი ბავშვი, ხოლო დაშავებულია ერთი ადამიანი. საქმეზე გამოძიება დაიწყო", - განაცხადეს შსს-ში. [post_title] => ქუთაისში, ავარიის შედეგად, მცირეწლოვანი ბავშვი დაიღუპა [post_name] => qutaisshi-avariis-shedegad-mcirewlovani-bavshvi-daighupa [post_modified] => 2017-04-15 14:46:21 [post_modified_gmt] => 2017-04-15 10:46:21 [guid] => http://fortuna.ge/?p=122895 [query_vars_hash:WP_Query:private] => 79fcf4bfafdabaf1376dc3af858aae7a სალომე ზურაბიშვილი დამწვრობის ცენტრში მივიდა, სადაც აფეთქებისას დაშავებულები გადაიყვანეს პრეზიდენტობის დამოუკიდებელი კანდიდატი სალომე ზურაბიშვილი, დამწვრობის ც... ქუთაისში, დავით აღმაშენებლის სახელობის აეროპორტის მახლობლად, გუშინ, ა...